WP     ^P- 


^4 


#1 


■  ■;     ■■   :■■■■■■■. 


- 


E 


118.  Årgang 

Det 

inspirerende 

budskab 

AF  PRÆSIDENT  N.   ELDON  TANNER 


Det  er  en  kærlighedsgerning,  uden  spekulation  om  økonomisk  gevinst,  men 
med  et  uselvisk  ønske  af  disse  selvopofrende  unge  missionærer  og  deres 
forældre,  der  yder  så  meget,  for  at  tjene  Gud  og  deres  næste. 

Stridigheder  i  verden  i  dag,  truslen  om  en  atomkrig  ville  forsvinde  i  mor- 
gen, og  der  ville  herske  fred  på  jorden,  hvis  mennesker  i  verden  ville  tage  i- 
mod  dette  budskab.  Striden  i  verden,  der  truer  hver  enkelts  liv  og  handle- 
frihed, er  en  fortsættelse  af  striden  i  himlen,  hvor  Satan  forsøgte  at  berøve 
os  vor  handlefrihed,  Guds  største  gave  til  menneskeheden.  O 

Forsiden 

„Og  jeg  har  andre  får,  som  ikke  hører  til  denne  fold;  også  dem  bør  jeg 
lede,  og  de  skal  høre  min  røst;  og  der  skal  blive  én  hjord,  én  hyrde  (Johannes 
10:16.)  Denne  måneds  forside  er  en  del  af  John  Scott's  maleri:  ,Den  opstandne 
Kristus  i  Amerika,'  der  viser  Kristus  i  færd  med  at  undervise  ,sine  andre 
får',  nephitterne  og  lamanitterne  i  Amerika"  O 

PRÆSIDENT  DAVID  O.  McKAY 


hvert 


Julen,  hvad  enten  den  kommer  i  vinterens  kulde  under  nord- 
lige himmelstrøg,  eller  i  den  milde  sommer  under  sydlige  him- 
melstrøg, så  er  det  årets  lykkeligste  tidspunkt. 

Foråret  med  dets  spirende  knopper,  brogede  farver  og  myld- 
rende liv,  inspirerer  til  nye  håb  og  giver  løfte  om  lykkelige  dage; 
sommeren  smykker  året  med  strålende  skønhed  og  bringer  de 
særlige  glæder,  der  hører  denne  årstid  til,  efteråret  med  sine 
frugter,  modne  afgrøder  og  smukke  maleriske  bakker,  fylder 
hjertet  med  taknemmelighed  over  naturens  gavmildhed.  Dog 
bringer  de  korte  dage  en  følelse  af  melankoli  med  sig,  og  den 
klare  luft  er  som  et  varsel  om  vinterens  komme,  „der  bringer 
stilhed  over  de  høstede  marker  og  kulde  over  bjergenes  kløf- 
ter." 

Hver  årstid  har  sine  særlige  fornøjelser,  glæder  og  herlig- 
heder, der  i  større  eller  mindre  grad  bliver  hilst  velkommen  af 
det  enkelte  menneske.  Der  er  fødselsdage  og  helligdage  på 
hver  årstid,  hver  dag  med  sin  egen  glade,  særlige  form  at  fejre 
og  højtideligholde  den  på,  men  ved  juletid  er  der  verdensom- 
spændende højtideligholdelse  og  almindelig  glæde. 

Fortællingen  om  den  første  jul  —  den  mest  vidunderlige  for- 
tælling, der  nogensinde  er  fortalt:  Vor  Frelsers  fødsel  —  er 
smukt  fortalt  i  Bibelen  i  Lukas  Evangeliet: 

„I  den  samme  egn  var  der  hyrder,  som  lå  ude  på  marken  og 
holdt  nattevagt  over  deres  hjord.  Og  en  Herrens  engel  stod  for 
dem,  og  Herrens  herlighed  strålede  om  dem,  og  de  blev  grebet 
af  stor  frygt.  Men  engelen  sagde  til  dem:  , Frygt  ikke;  thi  se,  jeg 
forkynder  eder  en  stor  glæde,  som  skal  være  for  hele  folket. 
Thi  eder  er  i  dag  en  frelser  født  i  Davids  by;  han  er  Kristus, 
Herren!'  Og  i  det  samme  var  der  med  engelen  en  mangfoldig 
himmelsk  hærskare,  som  lovpriste  Gud  og  sagde:  ,Ære  være 
Gud  i  det  højeste;  og  på  jorden  fred  i  mennesker,  der  har  hans 
velbehag!" 

Hvor  er  det  herligt  at  have  en  særlig  dag  at  mindes,  da 
Guds  Søn  blev  født  i  Betlehem  ifølge  guddommelige  forudsigel- 
ser. Disse  forudsigelser  blev  opfyldt  i  forbindelse  med  en  for- 

ordning  fra  Rom,  ifølge  hvilken  Joseph  og  Marie 
måtte  drage  til  Betlehem  for  at  betale  deres  skatter. 

Da  de  var  kommet  dertil,  efter  at  være  rejst  fra 
Nazareth,  var  der  ikke  plads  til  dem  i  herberget,  så 
de  måtte  ty  til  det  sted,  hvor  karavanerne  holdt  til 
—  ikke  i  en  stald,  som  vi  forestiller  os,  men  i  en 
hule  i  kalkstensklippeme,  hvor  dyrene  opholdt  sig, 
og  der,  i  disse  meget  beskedne  omgivelser,  blev 
menneskenes  Frelser,  Guds  Søn  født. 

Jesus,  født  i  krybben,  arvede  al  sin  magt  fra  sin 
Fader,  Gud  vor  Skaber.  Han  tjente  kun  tre  år  blandt 
mennesker,  og  dog  er  der  ikke  et  menneske,  der 
kan  sige,  at  Han  ikke  var  det  største  menneske, 
der  nogensinde  har  levet  på  jorden;  den  mest  fuld- 
komne mand,  der  nogensinde  har  vandret  blandt 
mennesker.  Han  udrettede  ikke  noget  af  det,  som 
sædvanligvis  gør,  at  mennesker  ude  i  verden  bli- 
ver betragtet  som  store.  Han  var  ikke  forsker  eller 
opfinder.  Han  var  ikke  nogen  retslærd,  og  dog  satte 
Han  retslærde  til  vægs.  Han  var  ikke  forfatter.  Vi 
har  intet  skrevet  fra  Hans  hånd,  undtagen  da  Han 
skrev  med  sin  finger  i  sandet;  og  ingen  ved,  hvad 
Han  skrev  for  at  hjælpe  en  stakkels  kvinde  mod  de 
stolte  og  hovmodige  farisærers  anklage. 

På  ingen  af  de  områder,  hvor  mænd  og  kvin- 
der vinder  deres  laurbær,  kunne  vi  sige,  at  Jesus 
var  stor,  men  hvad  angår  karakter,  var  Han  suve- 
ræn. 

Ansvaret  for  at  stifte  fred  i  verden  påhviler  ikke 
blot  folkenes  leder.  Det  påhviler  den  enkelte,  hvert 
hjem,  hver  by  og  landsby. 


Ved  juletid, 

når  sneen  hvid 

sig  lægger  på  markens  tuer, 

når  julens  træ 

fra  skovens  læ  bli'r  hentet 

til  julens  stuer, 

da  fyldes  vort  hjerte 

med  barnlig  fryd, 

og  landet  over  fra  nord 

til  syd 

vi  høre  et  ønske 

vi  høre  et  ønske  om 
glædelig  jul ! 


Sandheden  i  Kristus  må  anerkendes  af  dig  og  af 
mig,  og  sandheden  i  Hans  filosofi  må  antages  af 
os  begge,  hvis  vi  håber  på  at  vokse  i  åndelig  styrke. 

På  vejen,  der  fører  til  åndelig  fremgang,  er  der 
særlige  nødvendige  og  bestemte  trin,  hvis  vi  blot 
vil  forstå  dem. 

1.  Frihedsbevidsthed.  Det  er  det  princip,  der 
begyndte,  da  Kristus  modtog  sin  udvælgelse  til  sin 
jordiske  mission.  Gud  ønsker,  at  mennesket  skal 
blive  Ham  lig,  men  for  at  blive  det,  må  Han  først 
gøre  dem  frie. 

2.  Selvbeherskelse.  Vi  kan  ikke  gøre  frem- 
skridt, uden  at  vi  overvinder  og  besejrer  fristelser, 
som  Jesus  gjorde. 

3.  Forståelse  af  pligter.  Her  var  Kristus  igen  et 
eksempel,  idet  Han  ofrede  sin  egen  behagelige  til- 
værelse og  sine  egne  fornødenheder  for  at  tjene 
andre. 

4.  At  underkaste  sig  Guds  vilje.  Menneskets 
største  åndelige  målsætning  er  at  tale  og  virke  for 
sine  medmenneskers  tarv  og  til  Guds  ære,  og  gøre 
det  til  en  af  livets  store  opgaver. 

I  dag  er  nationernes  skæbne  afhængig  af  det 
livsvigtige  spørgsmål:  „Hvad  mener  I  om  Kristus?" 
Nu  er  tiden  inde,  som  aldrig  nogensinde  før,  for  de 
såkaldte  civiliserede  nationer,  der  kæmper  for  fre- 
dens sag,  at  besvare  det  spørgsmål  og  besvare  det 
sandfærdigt. 

Uden  Kristus,  den  opstandne  Herre,  kan  verden 
ikke  overleve.  Den  sande  julens  ånd  er  Kristi  ånd. 

Vi,  Kristi  brødre  og  søstre,  medlemmer  af  Hans 
Kirke,  anerkender  Ham  som  den  største  mand,  der 
nogensinde  har  levet,  men  altid  —  og  langt  mere 
—  som  menneskehedens  Frelser.  Døden  kom  til 
os  ved  Adam,  der  selv  valgte,  at  han  ville  under- 
kaste sig  dødeligheden.  Det  var  et  skridt  fremad 
mod  fuldkommenhed.  Han  brugte  sin  handlefrihed, 
der  er  en  Guds  gave,  og  valgte  dødeligheden;  men 
han  vidste,  at  Jesus  Kristus  ville  komme  og  tilveje- 
bringe en  plan,  hvorved  Han  og  alle  Hans  efter- 
kommere kunne  komme  tilbage  i  Guds  nærværelse. 
Denne  plan  er  Jesu  Kristi  Evangelium.  Jeg  bærer 
vidnesbyrd  om  og  bevidner  for  jer,  at  Han  lever, 
at  Peter,  da  han  sagde,  at  Han  var  medlem  af  Gud- 
dommen, talte  sandhed,  og  at  mænd  og  kvinder  i 
dag  kan  erfare  det  samme  om  Guddommen.  Det  er 
en  realitet. 

Må  Gud  hjælpe  os  gennem  disse  helligdage,  at 
vi  må  bestemme  os  for  at  bruge  vor  indflydelse, 
så  verden  i  større  grad  vil  modtage  Jesus  Kristus 
som  vor  Frelser.  Det  beder  jeg  ydmygt  om  i  Hans 
navn,  og  ønsker  alle  glædelig  jul  og  et  lykkeligt 
fremgangsrigt  nytår.  Må  det  blive  det  allerbedste  i 
Kirkens  historie. 

Skal  du  holde 


AF  ÆLDSTE  HAROLD  B.  LEE 
af   De  Tolv  Apostles   Råd 


Årene  har  været  gode  og  frugtbare  siden  jeg  blev 
kaldet  som  præsident  for  den  gamle  pionerstav  for  snart 
40  år  siden.  Det  var  en  stor  stav,  målt  med  nutidens 
målestok;  en  stav  på  næsten  7.500  medlemmer,  som  var 
fordelt  i  11  warder.  Det  var  i  den  sydvestlige  del  af  Salt 
Lake  City;  menneskene  her  kunne  mærke  den  økono- 
miske depression,  og  tiderne  var  hårde. 

En  jul  (jeg  tror,  at  det  var  den  første,  efter  at  jeg 
var  blevet  præsident  for  staven),  åbnede  vore  små  døtre 
hurtigt  deres  gaver,  og  derefter  løb  de  over  til  deres 
venner  for  at  vise  dem  deres  dukker  og  de  andre  gaver, 
som  de  havde  fået.  De  kom  hurtigt  hjem  igen,  begge 
opløst  i  tårer. 

„Hvad  i  alverden  er  der  i  vejen?"  spurgte  vi. 

Snøftende  sagde  de:  „Vore  kammerater  har  ingen 
jul  haft.  Julemanden  har  ikke  besøgt  dem!" 

Alt  for  sent  huskede  vi,  at  der  på  den  anden  side  af 
gaden  boede  en  familie,  hvor  faderen  ikke  var  medlem 
af  Kirken,  selvom  børnene  var;  og  moderen  var  inaktiv. 
Faderen  var  arbejdsløs,  og  det  havde  vi  glemt.  Vor 
jul  var  ødelagt. 

Vi  sendte  bud  efter  børnene  og  prøvede  at  dele  det, 
vi  havde,  i  et  forsøg  på  at  bøde  lidt  på  vor  mangel  af 
opmærksomhed,  men  det  var  for  sent.  Julemaden  smagte 
mig  ikke  særlig  godt.  Jeg  var  ulykkelig,  da  jeg  var  klar 
over,  at  velfærdet  for  stavens  medlemmer  hvilede  på 
mine  skuldre. 

Vi  lavede  en  undersøgelse,  og  var  overrasket  over 
at  mere  end  4.800  af  vore  medlemmer  var  helt  eller  del- 
vis afhængige  af  vor  hjælp  —  familieoverhovedet  havde 
ikke  konstant  arbejde.  Der  var  ingen  hjælp  at  hente  fra 
regeringen  i  de  dage.  Vi  måtte  klare  os  selv.  Kirkens 
finanser  var  aftagende.  Det  var  blevet  fortalt  os,  at  vi 
ikke  kunne  forvente  megen  hjælp  fra  Kirkens  fond.  Det 
var  under  samme  forhold,  vi  gik  endnu  en  jul  i  møde. 

Vi  vidste,  at  vi  havde  mere  end  1000  børn  under  ti 
år,  for  hvem  der  ikke  ville  blive  nogen  jul,  hvis  de  ikke 
fik  hjælp. 


Vi  begyndte  at  forberede  os.  Vi  fandt  nogle  værelser 
ovenpå  en  gammel  forretning  i  Pierpoint  Street.  Vi  sam- 
lede legetøj  sammen,  noget  af  det  var  itu,  og  i  en  måned 
eller  to  før  jul  kom  både  mødre  og  fædre  der.  Nogle  kom 
tidligt,  andre  gik  sent  for  at  de  hver  især  kunne  lave 
noget  til   deres   børn. 

Dette  var  virkelig  julens  ånd  —  man  kunne  blot  gå  ind 
i  dette  værksted  for  at  se  eller  føle  det.  Vort  mål  var, 
at  ingen  af  børnene  skulle  blive  snydt  for  julen. 

Der  ville  blive  middag  i  alle  de  4.800  menneskers 
hjem,  som  uden  hjælp  ikke  ville  have  fået  denne  middag. 
Nødder,  slik,  appelsiner,  flæskesteg  og  alt,  hvad  dertil 
hører,  ville  blive  deres  julemiddag. 

På  det  tidspunkt  var  jeg  embedsmand  i  byen.  Jule- 
aftensdag samme  år  havde  vi  en  forfærdelig  snestorm, 
og  jeg  havde  været  ude  hele  natten  med  snekasterne,  for 
at  få  gaderne  gjort  rene,  vel  vidende  at  jeg  ville  blive 
bebrejdet,  hvis  en  af  mine  mænd  ville  komme  til  skade 
under  arbejdet.  Bagefter  var  jeg  gået  hjem  for  at  skifte 
tøj,  for  derefter  at  tage  på  kontoret. 

Da  jeg  kørte  tilbage  til  byen,  så  jeg  en  lille  dreng  stå 
ved  vejkanten  og  prøve  på  at  komme  op  at  køre  med 
en  bil.  Han  stod  der,  i  den  bitre  kulde,  uden  frakke,  uden 
vanter  og  på  fødderne  tynde  sko.  Jeg  stoppede  op,  og 
han  satte  sig  ind  på  forsædet  ved  siden  af  mig. 

„Nå,  min  dreng,"  sagde  jeg,  „nu  skal  du  snart  holde 
jul,  ikke?" 

„Næh,  vi  skal  slet  ikke  have  nogen  jul  i  vores  hjem. 
Far  døde  for  tre  måneder  siden  og  efterlod  mor  og  mig 
og  en  lillebror  og  lillesøster." 

Tre  børn,  allesammen  under  ti  år! 

„Hvor  skal   du  nu  hen?" 

„Jeg  skal  hen  og  se  en  film,  hvor  man  kommer  gratis 
ind." 

Jeg  lukkede  op  for  varmen  i  min  bil  og  sagde:  „Giv 
mig  dit  navn  og  adresse." 

Den  videre  samtale  fortalte,  at  de  ikke  var  medlemmer 
af  Kirken. 


(Forts,  på  side  387) 

Denne 


aften 


JANIS  F.  HUTCHINSON' 


*  Søster  Hutchinson,  Wendover,  Utah,  der  underviser  i 
sit  ward  i  undersøgerklassen  og  er  sekretær  for  skolerne 
i  Wendover,  skrev  denne  interessante  artikel  på  grund  af 
de  resultater,  hun  fik  fra  hjemmeaftensprogrammet,  og  op- 
levelser, hun  har  haft  siden  sin  mands  død  i  1961 .  Q 


Jeg  var  lige  ved  at  give  denne  artikel  overskriften: 
„Velsignelsen  ved  at  være  enke,"  men  det  ville  nok  se 
mærkeligt  ud.  Men  den  viden,  som  jeg  har  opnået  ved 
at  være  enke,  er  en  af  de  største  velsignelser,  jeg  har 
modtaget. 

Bobby  var  ni  måneder  og  Patty  fire  år  gammel,  da 
deres  far  døde,  så  slaget  var  ikke  så  hårdt  for  dem. 
Men  Gordon,  som  var  seks  år  gammel,  var  i  en  meget 
sårbar  alder.  Han  var  ikke  i  stand  til  at  græde,  så  hans 
følelser  kom  som  anfald  af  arrigskab,  surmulen  og  uom- 
gængelighed, dårligt  skolearbejde  og  i  alle  slags  følel- 
sesmæssige udbrud.  Jeg  vidste,  at  han  gennemgik  hår- 
de prøvelser,  men  jeg  vidste  blot  ikke,  hvorledes  jeg 
skulle  behandle  ham. 

Gordon  havde  svært  ved  at  fremsige  sin  bøn,  når  vi 
kom  til  sengetid;  han  ville  prøve,  for  derefter  at  græde 
og  blive  vred,  (på  mig,  troede  jeg).  Så  ville  jeg  blive  træt, 
vred  og  skuffet  over  den  måde,  hvorpå  han  var  overfor 
mig;  og  så  ville  jeg  gå  fra  ham,  medens  han  stadig  græd. 
Hvis  jeg  prøvede  at  lægge  mine  arme  om  ham  eller  give 
ham  et  kys,  udviklede  det  sig  som  regel  til  en  fysisk 
kamp. 

Han  ville  sige  til  sin  søster,  at  han  hadede  hende  og 
ønskede,  at  hun  var  død.  Dette  skabte  yderligere  et  pro- 
blem, for  Patty  følte,  at  han  var  ligeglad  med  hende.  Det 
gjorde  mig  bange,  når  han  sagde,  at  han  ønskede,  at 
han  var  død.  Når  jeg  blev  nødt  til  at  skænde  på  ham  på 
grund  af  noget,  han  havde  gjort,  ville  han  bare  skrige: 
„Hvorfor  slår  du  mig  ikke  bare  ihjel!"  Han  var  så  yder- 
liggående! Nogle  gange  kom  han  med  fuld  fortsæt  i  van- 
skeligheder i  skolen  eller  med  mig,  så  han  kunne  blive 
straffet  og  på  denne  måde  få  opmærksomheden  hen- 
ledt på  sig.  Jeg  var  rasende,  og  jeg  var  såret.  Psykolo- 
gisk kunne  jeg  ikke  forklare  situationen,  og  jeg  kunne 
heller  ikke  løse  problemet  før  senere. 

Men  gennem  alt  dette  blev  jeg  klar  over  moderska- 
bets ansvar.  Dette  lyder  muligvis  underligt,  for  jeg  ved, 
at  de  fleste  mødre  er  klar  over  dette,  og  det  troede  jeg 
også,  at  jeg  var.  Men  eftersom  min  verden  begyndte  at 
dreje  sig  om  mine  børn,  blev  jeg  mere  end  nogensinde 


før  klar  over  vigtigheden  af  at  tilbringe  planlagt  tid  med 
dem,  vise  større  interesse  for  deres  problemer,  lytte, 
undervise  og  lære  hvorledes  man  bedre  kommer  i  for- 
bindelse med  dem. 

Jeg  har  altid  været  aktiv  i  Kirken.  Vort  ward  var 
ganske  lille,  og  der  var  brug  for  hvert  eneste  medlem. 
Da  min  mand  døde,  havde  jeg  seks  forskellige  stillinger. 
Med  det  ekstra  arbejde  jeg  fik  hjemme,  som  for  eksem- 
pel loftet,  der  skulle  ordnes,  eller  vandrør,  som  skulle 
efterses,  begyndte  det  at  tage  lidt  hårdt  på  mig.  Det  så 
ud  til,  at  hver  gang  mine  børn  trængte  til  mig,  hvadenten 
det  var  Patty,  som  gerne  ville  have,  at  jeg  legede  lidt  med 
hende,  eller  det  var  Gordon,  som  trængte  til  min  til- 
stedeværelse og  forståelse,  eller  Bobby  ønskede  at  slås 
med  mig  eller  overøse  mig  med  kærtegn  og  omfavnelser, 
så  var  min  tålmodighed  altid  meget  lille,  og  jeg  havde  for 
travlt,  idet  jeg  var  ved  at  forberede  en  eller  anden  lektie. 
Jeg  ville  afvise  dem  og  snerre  ad  dem. 

Jeg  elskede  mit  arbejde  i  Kirken,  men  jeg  elskede 
også  mine  børn.  Jeg  blev  klar  over,  at  jeg  forsømte  børne- 
ne både  følelsesmæssigt  og  åndeligt.  Jeg  var  klar  over, 
at  jeg  ikke  kunne  udføre  alle  mine  kirkeaktiviteter  som 
betød  så  meget  for  mig  tilfredsstillende,  og  også  være  i 
stand  til  at  give  den  nødvendige  tid  til  børnene.  Jeg 
kunne  simpelthen  ikke  gøre  begge  dele.  Men  blot  det  at 
give  afkald  på  nogle  af  mine  stillinger,  dette  var  næsten 
det  samme  som  at  holde  op  med  at  trække  vejret.  Jeg 
følte  mig  forpligtet  til  at  passe  de  stillinger,  som  jeg  var 
blevet  bedt  om  at  beklæde.  Det  var  sandelig  en  svær 
bestemmelse  at  tage. 

Endelig  sagde  jeg  til  mig  selv,  nærmest  i  desperation: 
„Jeg  kan  umuligt  passe  alle  disse  stillinger  i  Kirken,  og 
samtidig  opdrage  mine  børn  rigtigt,  og  dog  må  jeg  ud- 
føre det,  som  jeg  er  blevet  bedt  om  at  gøre.  Hvad  skal 
jeg  dog  gøre?"  Jeg  kan  huske,  at  jeg  talte  højt.  Jeg  for- 
ventede dog  ikke  et  svar,  men  så  kom  det:  „Opgiv  det 
—  ikke  det  hele,  men  det  meste  af  det."  Med  det  svar 
blev  jeg  klar  over,  at  Herren  ikke  forventede,  at  jeg  skulle 
opgive  min  families  sammenhold  på  grund  af  Kirken,  og 
at  dersom  jeg  svigtede  mine  børn,  så  svigtede  jeg  Gud. 

Da  jeg  havde  taget  min  beslutning,  fortalte  jeg  bør- 
nene, at  jeg  ville  opgive  tre  af  mine  stillinger  i  Kirken, 
så  jeg  derved  kunne  tilbringe  mere  tid  sammen  med  dem. 
Jeg  var  forbavset  over  den  måde,  de  reagerede  på.  „Nu 
kan  vi  igen  lege  med  påklædningsdukker  sammen!"  ud- 
brød Patty.  Gordon  havde  sådant  et  stort  smil  på  ansig- 
tet, at  det  næsten  nåede  fra  øre  til  øre.  Bobby,  som 
endnu  var  for  lille  til  at  forstå,  kunne  mærke  på  hele 
stemningen,  at  der  var  noget  særligt  på  færde,  og  han 
deltog  i  stemningen  ved  at  efterligne  en  rigtig  cowboy. 

Jeg  bad  nat  og  dag  om  hjælp  til  at  undervise  mine 
børn  —  til  at  hjælpe  dem  med  at  komme  over  de  følel- 
sesmæssige problemer,  som  deres  faders  død  havde 
skabt,  til  at  skabe  et  bedre  familiesammenhold  og  til  at 
gøre  Evangeliet  til  en  del  af  deres  liv.  Jeg  var  overvældet 
over  opgavens  størrelse;  jeg  vidste  ikke,  hvor  jeg  skulle 
begynde,  og  hvorledes  jeg  skulle  gøre  det.  Så  præsente- 
rede Kirken  FAMILIEHJEMMEAFTENS  PROGRAMMET 
—  svaret  på  mine  bønner. 

Hvor  har  vi  haft  det  sjovt  på  disse  familiehjemmeaf- 
tener!  Vi  har  en  lektie,  historier  på  flonelstavlen,  sange, 
og  hvert  barn  får  lov  til  at  underholde.  Og  som  Patty 
sagde  for  sjovt:  „Hvis  vi  ikke  slutter  af  med  at  lave  pop- 
corn, så  er  det  hele  en  fiasko!" 

Jeg  har  prøvet  på  ikke  at  tage  det  hele  alt  for  alvor- 
ligt! Forskellige  spil,  leg  med  hunden,  overraskende  for- 
friskninger, traveture  i  naturen,  fremvisning  af  film,  teg- 
neserier og  andre  lignende  ting,  er  lige  så  vigtig  som 
den  alvorlige  undervisning. 

Men,  i  forbigående  desperation,  kan  jeg  se,  at  selv 
ikke  alle  disse  ting  gør  dem  til  englebørn.  De  er  kun 
unge,  så  selv  om  de  selvfølgelig  stadig  bliver  større, 
kan  jeg  endnu  opleve,  at  Bobby  hælder  sin  mælk  over  i 
kattens  skål,  eller  at  spejlet  i  badeværelset  er  mester- 
ligt pyntet  med  tandpasta,  at  Pattys  tøj  er  smidt  om  bag 
skabet,  i  stedet  for  at  være  hængt  ind  i  skabet,  at  fransk- 
brødsskorpen  fra  Gordons  madpakke  er  nok  så  pænt 
smidt  om  bag  bagdøren,  kikskrummer  under  deres  hoved- 
puder, skolebøger  og  hjemmearbejde  skjult  i  hunde- 
huset, små  hvide  løgne  og  svaren  igen.  De  kan  stadig 
være  drilagtige,  og  endda  uartige! 

Et  af  vore  mest  irriterende  problemer  blev  løst  på 
grund  af  en  familiehjemmeaftens  lektie.  Når  jeg  kunne  se, 
at  noget  var  blevet  ødelagt,  ville  jeg  almindeligvis 
sige:  „Gordon,  har  du  gjort  det?"  „Nej!"  „Patty,  har  du 
gjort  det?"  „Nej!"  „Bobby,  har  du  gjort  det?"  „Nej,  på 
æresord."  Det  var  tydeligt,  at  en  af  dem  løj,  så  det  syn- 
tes ret  håbløst.  Hjemmeaftens  lektien  foresJog,  at  en 
måde,  hvorpå  forældre  kunne  opmuntre  deres  børn  til  at 
stræbe  efter  ærlighed,  var,  at  den  skyldige  skulle  ved- 
kende, når  han  eller  hun  havde  gjort  noget  forkert,  og 
så  se  denne  fejl.    Da  jeg   så   denne   lektie,   tænkte  jeg 

ved  mig  selv:  „Kom  ikke  og  fortæl  mig,  at  denne  lektie 
vil  hjælpe.  Måske  kan  den  være  til  gavn  for  voksne,  men 
sandelig  ikke  for  børn." 

Jeg  var  lige  blevet  færdig  med  at  male  et  stort  olie- 
maleri, som  var  indbydende  klistret.  Jeg  satte  det  op  på 
klaveret,  førend  jeg   gik  ud  for  at  handle.   Da  jeg   kom 


tilbage,  kunne  jeg  se  spor  af  en  finger  plantet  lige  midt 
i  billedet.  Så  startede  jeg  på  den  gamle  måde  med  at 
spørge,  og  forventede  de  samme  gamle  svar: 

„Patty?" 

„Nej,   mor!" 

„Bobby?" 

„Nej,  på  æresord!" 

„Gordon,  var  det  dig?"  Der  var  stilhed  et  øjeblik. 
„Gordon?" 

„Ja,"  kom  det  ganske  svagt. 

„Var  det  dig,  der  gjorde  det?"  Jeg  var  ganske  over- 
vældet. 

Igen  kom  svaret  —  „ja".  Han  gik  endda  over  til  dør- 
karmen for  at  vise,  hvor  han  havde  tørret  sin  finger  af. 

„Hvad  fik  dig  til  at  indrømme  det?" 

Han  trak  på  skuldrene  og  sagde:  „Øh — ,  jeg  kom  til 
at  tænke  på  den  lektie,  som  du  gav."  Dette  var  sandelig 
et  kæmpeskridt  i  den  rigtige  retning! 

En  af  vore  første  hjemmeaftens-lektier  understregede 
at  hjælpe  hvert  familiemedlem  til  at  forstå,  at  han  eller 
hun  er  særlig  vigtig  i  familiens  midte  og  er  blevet  vel- 
signet med  særlige  evner,  hvorved  vedkommende  vil 
være  i  stand  til  at  velsigne  andre.  Jeg  har  fundet  ud 
af,  at  børn  nogle  gange  er  tilbøjelige  til  at  tænke,  at  de 
ikke  er  særlig  betydningsfulde,  og  at  forældre  altid  er 
negative  i  deres  indstilling  over  for  dem. 

Da  jeg  forberedte  denne  lektie,  begyndte  jeg  at  tænke 
over  en  særlig  evne  eller  talent,  som  hvert  barn  var  i 
besiddelse  af.  Jeg  var  forbavset  over  at  finde  ud  af  de 
negative  tanker,  jeg  havde  om  dem.  Så  kom  jeg  til  at 
tænke  på,  at  Gordon,  mit  ældste  barn,  kunne  lide  at 
reparere  ting.  Lige  pludselig  fik  jeg  en  idé.  Mit  køkken- 
bord havde  i  lang  tid  trængt  til  at  få  påsat  en  ny  stål- 
kant. Gordon  var  i  skole,  da  jeg  begyndte  at  bore  hul- 
lerne, så  skruerne  let  kunne  skrues  i.  Senere  spurgte  jeg 
ham,  om  han  ikke  kunne  sætte  stålet  på  bordet  og  skrue 
det  fast,  da  det  ikke  så  ud  til,  at  jeg  selv  kunne  gøre 
det.  Han  gjorde  det  med  stolthed.  Jeg  nævnte  denne 
hændelse  som  et  konkret  eksempel  på  hans  talenter,  da 
jeg  gav  denne  lektie.  Sikke  betydningsfuld,  han  følte  sig, 
her  sammen  med  den  øvrige  familie!  Lektien  gav  ham 
noget  nyt  at  tænke  over.  Han  havde  altid  haft  det  sjovt, 
når  han  reparerede  ting.  Nu  kunne  han  gennem  lektien 
se,  at  han  var  velsignet  med  evner  til  at  hjælpe  andre 
mennesker  og  gøre  dem  lykkelige.  Min  idé  havde  båret 
frugt.  Pattys  og  Bobbys  evner  blev  også  omtalt. 

En  dag  lavede  jeg  en  lille  rundspørge  blandt  mine 
ældre  naboer,  idet  jeg  spurgte:  „Hvilke  gode  minder 
kan  du  huske,  som  har  haft  indflydelse  på  dit  liv?" 

Gamle  hr.  Smith  sukkede  og  sendte  mig  et  vemodigt 
smil:  „Jeg  kan  huske  familie-middagene  sammen  med 
dem,  som  jeg  holdt  af.  De  fik  os  allesammen  til  at 
føle,  at  vi  betød  noget,  og  at  vi  var  ønskede.  Jeg  tror 
akdrig,  at  jeg  vil  glemme  den  dejlige  duft,  som  kom  fra 
moders  hjemmebag;  da  vi  lavede  hjemmelavet  slik,  pop- 
pede popcorn,  sang  de  gamle  sange,  eller  når  vi  skulle 
skære  den  frosne,  hjemmelavede  is  ud." 

De  to  ældre  søstre,  som  boede  sammen,  nød  at  tale 

om  gamle  dage:  „Det  var  altid  så  dejligt  at  komme  hjem 
fra  skole  og  mærke  duften  fra  de  friskbagte  kager.  Hjem- 
met var  altid  midtpunktet  for  de  aktiviteter,  vi  ud- 
førte. Det  var  det  sted,  vi  samledes.  Ved  juletid  poppede 
hele  familien  popcorn  for  derefter  at  hænge  dem  på  en 
sytråd,  som  vi  igen  hængte  på  træet.  Vi  gik  ture  i  frost- 
vejr, tog  i  skoven  for  at  samle  mistelten  og  bær,  som  vi 
brugte  til  at  pynte  huset  med. 

Enkle  traditioner,  men  ikke  desto  mindre  hjalp  det  til 
med  at  skabe  et  rigtigt  hjem.  Jeg  tænkte,  at  dersom 
familietraditioner  holder  familierne  sammen  og  skaber 
minder,  som  er  varige,  så  ville  jeg  begynde  at  skabe  min- 
der for  mine  børn. 

Mit  arbejde  er  nu  klarlagt  for  mig.  Det  tager  tid  og 
kræfter,  men  jeg  føler,  at  jeg  vil  være  i  stand  til  at  hjælpe 
dem  og  mig  selv  til  at  få  en  følelse  af  familiesammen- 
hold, grundlægge  en  stærk  religiøs  tro  og  lære  bøn- 
nens vigtighed  samt  de  store  velsignelser,  som  kommer 
fra  den.  Ved  at  stræbe  efter  høje  idealer  skal  vi  under- 
vise hinanden  gennem  vort  eksempel. 

Det  er  ikke  let  for  mig  at  gøre  dette  alene.  Nogle 
gange  er  der  så  mange  ting,  som  skal  gøres.  Der  er 
mange  aftener,  hvor  jeg  er  for  træt  til  at  holde  familie- 
aften. Men  jeg  må  ikke  give  op,  for  nu  er  jeg  begyndt  at 
kunne  se  resultater. 

Nu  kan  Gordon  tale  til  mig,  og  jeg  til  ham.  Det  er  en 
vidunderlig  begyndelse!  Sommetider  lægger  han  armene 
om  mine  skuldre  —  ganske  af  sig  selv  —  og  han  vil 
også  lade  mig  give  ham  et  kys,   når  vi  når  til  sengetid. 

En  udenforstående  ville  sikkert  aldrig  påskønne  dette 
fremskridt,  med  mindre  han  havde  vidst,  hvorledes  det 
plejede  at  være.  Gordon  får  ikke  mere  hysteriske  anfald, 
og  han  er  ikke  så  tarvelig  mod  sin  søster,  som  han  har 
været.  På  Valentine-dagen  skrev  han  et  kort  til  Patty: 

„Kære  Patty,  jeg  kan  virkelig  godt  lide  dig,  men  på 
den  anden  side  så  er  jeg  altså  en  dreng,  og  drenge  er 
alt  for  generte  til  at  sige  den  slags  ting.  Kærlig  hilsen  fra 
Gordon." 

Patty  har  tydeligt  kunne  føle,  hvorledes  hans  ind- 
stilling overfor  hende  har  forandret  sig  i  den  positive 
retning.  „Se,  han  holder  virkelig  af  mig,"  kunne  hun  sige 
med  et  blink  i  øjet. 

På  grund  af  det  sammenhold,  som  vore  familieaftener 
skabte  mellem  os,  indrømmede  Gordon  langt  om  længe 
det  problem,  han  havde  med  at  bede:  „Mine  bønner  går 
til  himlen,  og  himlen  er  det  sted,  hvor  far  er.  Det  gør 
mig  så  bedrøvet,  at  det  er  svært  for  mig  at  bede."  Fordi 
jeg  altid  havde  forsøgt  at  se  glad  ud  udadtil,  var  han 
kommet  til  det  resultat,  at  han  var  den  eneste,  som  var 
ked  af  det.  Jeg  kunne  se,  at  det  var  for  meget  for  ham 
at  hamle  op  med  og  forstå.  Så  med  fuldt  overlæg  bragte 
jeg  emnet  på  bane  en  aften  ved  sengetid  (et  emne,  som 
jeg  før  havde  gået  uden  om),  og  spurgte  Gordon,  om  han 
ønskede  at  tale  om  sin  faders  død,  eller  om  han  ønskede 
at  stille  nogle  spørgsmål.  Da  han  fandt  ud  af,  at  jeg 
følte  på  samme  måde,  som  han  gjorde,  og  at  det  var  en 
naturlig  følelse  at  være  ked  af  det,  var  det,  som  om  der 
voksede  et  endnu  større  sammenhold  op  mellem  os.  Jeg 
følte,  at  dette  aldrig  ville  have  været  opnået  uden  vore 
familieaftener,  de  planlagte  aktiviteter  og  de  sjove  stun- 
der, vi  havde  tilbragt  og  nydt  sammen. 

Gennem  forståelse  og  det  tiltagende  fællesskab,  vi 
fik  mellem  os,  forstod  jeg  endelig,  hvorfor  Gordon  med 
fuldt  overlæg  havde  sat  sig  selv  i  situationer,  hvor  han 
ville  blive  straffet,  og  grunden  til  hans  følelsesudbrud. 
Han  savnede  sin  far  og  ønskede  så  inderligt  at  være 
sammen  med  ham,  at  når  han  provokerede  til  en  ende- 
fuld eller  ønsker  om  andre  yderliggående,  fysiske  smer- 
ter, var  det  det  nærmeste,  han  kunne  komme  døden,  og 
døden  var,  hvor  hans  far  var. 

Gennem  mine  betræbelser  på  at  skabe  et  bedre  sam- 
menhold med  mine  børn,  er  mange  problemer  blevet 
løst.  Blandt  andre  er  Gordons  skolearbejde  blevet  meget 
bedre.  Børnene  ved  hver  især,  at  jeg  elsker  dem,  og  at 
deres  himmelske  Fader  elsker  dem.  De  ved,  at  de  be- 
tyder meget  for  hinanden,  og  for  familien  som  et  hele. 
Jeg  er  taknemmelig  for  den  vidunderlige  idé,  som  familie- 
aftenerne er.  Dog,  problemerne  med  Gordon  var  ikke 
løst  på  en  enkelt  aften.  Det  har  taget  ca.  tre  år. 

Denne  særlige  aften,  en  aften  om  ugen,  vil  være  en 
del  af  de  vidunderlige  minder,  som  altid  vil  have  ind- 
flydelse på  deres  liv.  Jeg  håber  engang,  når  deres  børne- 
børn beder  dem  om  at  fortælle  om  deres  barndom,  at  de 
da  vil  sige,  med  et  fjernt  blik  i  øjnene:  „Ja,  jeg  kan  huske 
vores  familiehjemmeaftener;  det  at  være  sammen,  sam- 
menholdet og  alt  det  sjov,  vi  havde  i  vores  familie!" 
Oplevelser  i  et  hjem  kan  blive  mere  end  blot  et  minde; 
de  kan  være  nærværende  gennem  hele  livet. 

ÆLDSTE  DELBERT  L.  STAPLEY 
af  De  Tolvs  Råd 


Hvorledes  man  bruger 
optegnelser  og  rapporter 


En  af  definitionerne  på  ordet  optegne  lyder  således: 
„At  notere  ned  i  en  eller  anden  permanent  form;  at  op- 
bevare til  erindring."  En  anden:  „At  nedskrive,  så  det  kan 
bevares  til  fremtidig  brug." 

Profeternes  budskaber  minder  os  om,  at  optegnelser 
blandt  Guds  folk  har  to  hovedformål: 

1.  At  hjælpe  folk  til  at  udvikles  åndeligt  og  gå  fremad 
mod  udødelighed  og  et  strålende  evigt  liv. 

2.  At  tjene  som  redskaber  i  Guds  udvalgte  tjeneres 
hænder,  når  de  skal  bedømme  folk  under  deres  juris- 
diktion. 

Nogle  af  de  største  af  profeterne  var  forfattere  til  og 
opbevarere  af  optegnelserne,  herunder  Moses,  Samuel, 
Esajas,  Nephi,  Mormon,  Moroni,  Johannes  og  Paulus. 

Optegnelser  har  ned  gennem  tiderne  været  stadige 
forbindelseslinier  mellem  Herrens  profeter  og  Hans  folk. 
Gennem  optegnelser  er  folk  blevet  opløftet  til  større 
viden  om  Herren,  de  har  lært  Hans  guddommelige  vilje 
og  Hans  plan  og  vejviser  for  rejsen  på  den  frydefulde 
sti,  som  fører  tilbage  til  Hans  nærhed.  Det  er  vigtigt  at 
lægge  vægt  på  denne  forbindelseslinie.  Med  gode  for- 
bindelseskanaler,  som  er  åbne  begge  veje  og  fungerer, 
kan  svagheder  undgås  og  stærke  punkter  gøres  stær- 
kere. 

Men  optegnelserne  er  mere  end  blot  linier,  der  kan 
hjælpe  os  op  mod  himlen.  Dette  fører  os  til  deres  andet 
hovedformål:  at  tjene  som  redskaber  i  Guds  udvalgte  tje- 
neres hænder,  når  de  skal  bedømme  folk  under  deres 
jurisdiktion. 

Til  Nephi  sagde  Herren:  „Thi  jeg  befaler  alle  men- 
nesker.. .  at  de  skal  skrive  de  ord,  jeg  taler  til  dem; 
thi  ud  af  bøgerne,  som  skal  skrives,  vil  jeg  dømme  ver- 
den, enhver  efter  sine  gerninger,  efter  det,  som  er  skre- 
vet." (2  Nephi  29:11.) 

I  denne  forvaltning  har  Herren  sagt  følgende  om  opteg- 
nelsernes rolle  ved  bedømmelsen:  „  ...  en  anden  bog 
blev  åbnet,  som  var  livets  bog.  Men  de  døde  blev  dømt 
efter  det,  som  var  skrevet  i  bøgerne,  efter  deres  gernin- 


ger.  . .  Og  den  bog,  der  er  livets  bog,  er  den  optegnelse, 
som  føres  i  himlen..."   (L&P  128:7.) 

Altså  har  optegnelser  været  af  betydning  for  Guds 
folk  gennem  tiderne  og  er  af  betydning  i  dag.  De  er  vig- 
tige for  alle,  som  har  ledende  stillinger  i  Kirken,  så  de 
kan  hjælpe  folk  i  deres  søgen  mod  evigt  liv  og  hjælpe 
med  ved  dommen  og  bedømmelsen  i  riget. 

Det  må  altid  huskes,  at  optegnelser  aldrig  har  været 
målet  eller  slutresultatet  i  Kirken,  hverken  i  den  oprin- 
delige eller  den  genoprettede.  De  har  derimod  tjent  som 
redskaber  til  opbyggelse  for  de  enkelte,  og  derved  til  op- 
byggelse af  Guds  rige. 

Optegnelser  er  passive;  rapporter  er,  eller  burde  være, 
levende  og  afvekslende.  Læg  mærke  til  definitionerne  på 
en  rapport:  „En  beretning  om  noget,  der  er  set,  hørt,  læst, 
udført  eller  drøftet."  Bemærk,  at  verberne  alle  er  hand- 
lingsord.  En  anden  definition  lyder:  „En  beretning,  der  er 
udtrykt  officielt,  som  regel  skriftligt." 

Det  er  nødvendigt,  at  rapporter  er  komplette,  nøjag- 
tige, læselige,  ordentlige  og  indsendes  i  rette  tid;  og  de 
skal  indeholde  oplysninger,  hvorefter  der  kan  træffes 
gyldige  beslutninger.  De  skal  indeholde  kopier  af  notater, 
referater,  statistiske  og  andre  rapporter,  som  er  udar- 
bejdet af  kontorister  og  sekretærer  og  fordelt  til  de  ad- 
ministrerende funktionærer,  så  de  kan  studere  og  drøfte 
dem.  Rapporter  bør  indeholde  oplysninger  om  faktorer,  som 
kan  føre  til  handling  fra  de  lederes  side,  som  modtager 
dem.  En  rapport  bør  være  i  den  bedst  mulige  form  til  at 
vise  det  omhandlede  emne.  * 

Rapporter  skal  indsendes  til  og  anvendes  af  de  ad- 
ministrerende funktionærer  i  warderne,  grenene,  stavene 
og  missionerne  i  hele  Kirken.  Det  er  disse  lederes  pligt 
at  sørge  for,  at  rapporterne  bliver  korrekt  udfyldt. 

Det  er  også  den  præsiderende  myndigheds  ansvar  i 
hvert  enkelt  tilfælde  at  udvælge  og  opøve  dem,  som 
skal  have  med  rapporterne  at  gøre  såvel  som  dem,  der 
skal  skrive  dem.  En  stærk  leder  ved,  at  hvis  han  uddanner 
sine  hjælpere,  vil  han  blive  endnu  stærkere. 

Endnu  større  opmærksomhed  vil  Generalautoriteterne 
vise  ved  udvælgelsen  af  administrerende  funktionærer  og 
sekretærer  i  stavene,  når  de  vælges,  opretholdes  og 
indsættes.  Det  ansvar,  som  de  alle  har  over  for  rappor- 
terne, vil  blive  indskærpet,  når  de  kaldes.  En  god  leder 
inspirerer  andre  mænd  og  kvinder  til  tillid  til  ham,  en 
stor  leder  inspirerer  dem  til  tillid  til  sig  selv. 

Efter  den  rette  og  oprigtige  udvælgelse  vil  de  valgte 
stavssekretærer  undervise  deres  assistenter,  og  de  vil 
i  fællesskab  undervise  sekretærerne  for  Præstedømmets 
kvorum'er  og  hjælpeorganisationerne,  såvel  som  ward- 
sekretærerne  og  deres  assistenter.  Wardsekretærerne  vil 
til  gengæld  undervise  deres  assistenter  og  sekretærerne 
for  Det  aronske  Præstedømmes  kvorum'er  og  sekretæ- 
rerne for  wardets  hjælpeorganisationer.  Jo  bedre  oplyst 
disse  betydningsfulde  arbejdere  er,  jo  bedre  arbejde  vil 
de  være  i  stand  til  at  udføre,  og  den  tid  der  bruges  til 
at  undervise  disse  mennesker  til  den  rette  udøvelse  af 
deres  arbejde,  vil  blive  belønnet  med  bedre  rapporter, 
som  vil  sætte  de  administrerende  funktionærer  i  stand  til 
at  udføre  et  bedre  arbejde. 

Gode  rapporter  sætter  søgelyset  på  de  svage  om- 
råder, der  kræver  opmærksomhed,  og  viser  også  de 
stærke  sider.  Lederen  kan  opdage,  om  en  enhed  har 
fremgang  eller  tilbagegang,  om  medlemmerne  under  hans 
jurisdiktion  udvikler  sig  åndeligt  eller  går  tilbage  i  ånde- 
lighed. Nøjagtige  rapporter  afslører  den  retning 
organisationen  går,  og  der  bør  bestandig  lægges  vægt 
på,  at  rapporterne  udfyldes  korrekt,  og  sørges  for,  at 
rapporterne  indsendes  på  den  rette  dato  eller  tidligere. 
Rapporter  bør  gennemses  omhyggeligt  og  kommentarer 
fremsættes  i  den  dertil  beregnede  rubrik.  Dette  er  det 
bedste  bevis  på,  at  rapporten  er  blevet  studeret  og  for- 
håbentlig brugt. 

En  dygtig  leder  bruger  rapporterne  som  en  sømand 
bruger  sit  kompas:  til  at  kontrollere  kursen  og  finde  den 
retning  han  skal  sejle  i.  Gode  rapporter  kan  være  funk- 
tionærernes øjne,  så  de  kan  iagttage  fremgangen  på  de 
forskellige  kirkefronter,  som  er  deres  ansvar.  Den  effek- 
tive leder  studerer  og  gennemgår  rapporterne  trofast.  Når 
han  studerer  gode  rapporter,  bliver  tallene  og  statistik- 
kerne levende  for  hans  øjne,  og  i  stedet  for  tal  ser  han 
måske,  at  Jens  Jensen  ikke  har  fået  afgansbevis  fra  Pri- 
mary som  spejder,  at  han  ikke  er  blevet  ordineret  ti! 
Det  aronske  Præstedømme  og  heller  ikke  er  begyndt  at 
overvære  GUF's  møder. 

En  godt  rådet  leder  kan  råde  sin  hjord  godt.  Han  kan 
især  komplimentere  fortjenstfulde  resultater  og  give  små 
opmuntringer  i  tilfælde,  hvor  der  kan  opnås  forbedring, 
eller  hvor  der  kræves  en  mere  passende  aktion. 

Lokale  ledere  bør  flittigt  studere  rapporterne.  De  bør 
have  kendsgerningerne  og  tallene  til  hver  en  tid.  Det  kan 
måske  være  godt  at  huske  talemåden:  „Lederskab  siver 
ned  fra  toppen,  det  bobler  ikke  op  fra  bunden." 

Med  gode  optegnelser  og  rapporter  kan  en  leder 
vurdere  sin  egen  præstation.  Han  kan  sammenligne  sine 
medlemmers  præstationer  nu  i  modsætning  til  for  en  må- 
ned siden,  for  et  år  siden  eller  endda  to  år  eller  længere. 


En  eller  anden  har  sagt:  „Intet  er  godt  eller  dårligt  und- 
tagen ved  sammenligning."  Det  er  bedre  at  være  sin 
egen  alvorlige  kritiker  og  at  sammenligne  sig  med  sig 
selv  og  sine  mål  i  stedet  for  med  andre.  Her  er  nogle 
sammenligningsmetoder:  Evangeliet  forkynder  evig  frem- 
gang. Hvilken  fremgang  gør  Kirkens  medlemmer  under 
min  jurisdiktion?  Hvilken  procentdel  af  dem  overværer 
nadvermødet  nu,  sammenlignet  med  for  en  måned  siden? 
For  et  år  siden?  For  to  år  siden?  Hvilken  procentdel  af 
de  voksne  medlemmer  kvalificerer  sig  til  en  tempelanbe- 
faling? Hvilken  procentdel  vielser  udføres  i  templet?  I 
hvilken  retning  går  vi  med  hensyn  til  procentdelen  af 
vore  unge,  der  frekventerer  seminarium  eller  institutter? 


Dette  er  blot  nogle  eksempler;   rigtigt  udførte  rapporter 
vil  afsløre  mange  andre  vigtige  emner. 

Statistiske  rapporter  representerer  de  enkelte  per- 
soners handlinger,  og  vi  skal  altid  huske  på,  at  det  drejer 
sig  om  det  Guds  barn  som  er  inden  for  vort  ansvarsom- 
råde, og  ikke  det  tal  som  repræsenterer  ham  på  rap- 
porten. Der  er  andre  vigtige  betragtninger  i  de  enkeltes  liv, 
som  lederen  bekymrer  sig  om,  og  som  ikke  genspejles 
i  optegnelserne  eller  rapporterne,  men  optegnelser  og 
rapporter  er  de  målestokke  vi  nødvendigvis  må  bruge 
bestandigt  for  at  måle  resultaterne. 

En  leder,  som  leder  uden  at  bruge  sine  optegnelser 
og  rapporter,  er  som  en  pilot  der  flyver  uden  instrumen- 
ter. Han  bør  undersøge  de  udsving,  der  vises  på  rappor- 
terne, og  spørge  hvorfor.  Derefter  kan  han  foretage  de 
nødvendige  bevægelser  for  at  styrke  situationen  eller  si- 
tuationerne. 

En  effektiv  og  hengiven  leder  vil  sætte  sig  selv  mål. 
Hvis  han  først  gennem  studium  af  rapporterne  har  fast- 
slået, hvor  hans  organisation  har  bevæget  sig  på  be- 
stemte områder,  kan  han  vurdere,  hvor  han  ønsker  at 
gå  for  at  hjælpe  medlemmerne  til  at  vokse  åndeligt. 

Gennem  brug  af  skriftlige  rapporter  kan  lederen  på 
måned-for-måned   basis   gennemgå   det  store   billede   af 


hele  Kirkens  program,  når  den  søger  at  ophøje  den 
enkelte.  Optegnelser  og  rapporter  hjælper  den  kloge 
leder  til  at  holde  programmet  i  den  rette  balance  og 
det  rette  forhold. 

I  den  guddommelige  plan  er  den  enkelte  person 
det  vigtigste.  Kirkens  programmer  og  rapporterne  om 
deres  virke  er  fastsat  for  at  hjælpe  hver  enkelt  af 
Kirkens  medlemmer  til  at  glæde  sig  ved  et  mere  me- 
ningsfyldt liv  her  og  herefter.  Dette  vil  kunne  udføres, 
når  vi  forbedrer  vore  kommunikationslinier;  en  velin- 
formeret arbejder  er  en   mere   effektiv   arbejder. 


Rapporter  om  Kirkens  forskellige  aktiviteter  samles 
ved  skæringspunktet  på  biskoppens  skrivebord.  Under 
Præstedømmets  samordningsprogram  bliver  biskoppen 
mere  interesseret  i  de  enkelte  personer  end  i  program- 
merne, selv  om  Kirkens  programmer  er  livsnødvendige. 
Han  vil  være  mere  interesseret  i  at  opfylde  deres  behov 
og  hjælpe  dem  nærmere  himlen  end  at  indsende  en 
gunstig  statistisk  rapport.  Han  vil  gennemgå  rapporterne 
i  kraft  af,  hvad  aktiviteterne  i  hans  ward  gør  for  at  op- 
løfte de  enkelte  medlemmer.  Han  vil  studere  tallene  som 
symboler  på  sjæle.  Han  vil  granske  bag  ved  disse  sym- 
boler og  ind  i  de  folks  liv,  som  han  er  blevet  kaldet 
til  at  lede.  Gode  rapporter  vil  følge  god  aktivitet;  gode 
rapporter  vil  genspejle,  hvad  hengivne  medlemmer  har 
udført. 

En  klog  biskop  vil  bruge  rapporter  som  vejledning 
ved  sit  mundtlige  rapportmøde  med  Præstedømmets 
ledere.  Han  vil  bruge  rapporter  til  sine  diskussioner  ved 
wardets  udøvende  møder  og  rådsmøder.  Han  vil  bruge 
rapporterne  til  at  forespørge  om  bestemte  familier,  både 
de  aktive  og  de  uaktive.  Han  vil  bruge  tallene  til  at 
hjælpe  med  til  at  vejlede  ham  og  hans  medarbejdere  til 
at  foretage  de  forandringer,  der  er  nødvendige  for  at 
opbygge  sjæle. 

Stavspræsidenten  vil  på  lignende  måde  granske  bag 
ved  rapporterne  sammen  med  sine  biskopper  og  Præste- 
dømmets ledere.  Han  vil  gerne  vide  hvorledes  hver 
enkelt  biskop  imødegår  ansvaret  for  at  planlægge  og 
imødegår  medlemmernes  behov  i  wardet.  De  Tolvs 
Regionalrepræsentanter  vil  ligeledes  undersøge,  hvor- 
ledes en  stavspræsident  arbejder  sammen  med  sine 
biskopper  for  at  tjene  sine  medlemmer. 

På  lignende  måde  vil  Generalautoriterne,  når  de 
mødes  med  De  Tolvs  Regionalrepræsentanter  og  stavs- 
præsidenterne,  gerne  lære  hvorledes  programmerne 
hjælper  medlemmerne. 

Men  ved  alle  disse  bestræbelser  på  at  opbygge  sjæle 
vil  lederens  tid,  talenter  og  energi  være  langt  mere  virk- 
ningsfuld, hvis  han  studerer,  fortolker  og  anvender  sine 
rapporter  på  en  klog  måde.  Disse  rapporter  vil  være  mere 
nyttige  for  ham,  hvis  de  er  nøjagtige,  fuldstændige  og 
præcise.  Den  dygtige  leder  vil  derfor  vælge  duelige 
protokolførere.  Han  vil  sørge  for,  at  de  bliver  oplært,  og  at 
de  kender  deres  pligt  fuldtud. 

Ja,  det  første  formål  med  optegnelser  og  rapporter  er 
at  hjælpe  enhver  mand  og  kvinde  til  at  udvikle  sig  ved 
at  kende  Jesus  Kristus  og  ved  at  følge  Hans  plan  mod 
fuldkommenhed  og  evigt  liv.  Moroni,  en  af  de  største 
skribenter  i  Herrens  sag,  gav  følgende  råd  til  os  alle, 
da  han  forseglede  sin  optegnelser. 

„Ja,  kom  til  Kristus  og  bliv  fuldkommen  i  ham  og 
fornægt  jer  selv  alt,  hvad  der  er  ugudeligt;  og  dersom 
I  fornægter  jer  selv  alt,  hvad  der  er  ugudeligt  samt  elsker 
Gud  af  hele  jeres  magt,  sind  og  styrke,  da  er  hans 
nåde  tilstrækkeligt  for  jer,  så  at  I  gennem  hans  nåde  kan 
blive  fuldkomne  i  Kristus..."  (Moroni  10:32.) 

Jeg  beder,  at  Herren  vil  velsigne  os,  så  vi  kan  være 
vor   opgave   voksen. 

HeberJ.  Grant,  Kirkens  syvende  præsident,  viser  ungdommen  vejen  .  .  . 


Til  at  udføre  det,  som  Herren 


AF  BRYANT  S.  HINCKLEY. 


Herren  belønner  firfoldig 

Heber  J.  Grant  fortæller  denne  beretning  fra  dengang, 
han  var  ung: 

„Jeg  husker,  at  jeg  som  ung  mand  ved  en  bestemt 
lejlighed  havde  50  Dollars  i  lommen,  som  jeg  havde  til 
hensigt  at  sætte  i  banken.  Da  jeg  torsdag  morgen  gik 
til  faste-  og  vidnesbyrdmøde  —  mødet  plejede  at  blive 
holdt  om  torsdagen  i  stedet  for  om  søndagen  —  og 
biskoppen  appellerede  til  os  om  at  give  et  bidrag  til 
Kirken,  gik  jeg  op  og  overrakte  ham  de  50  Dollars.  Han 
tog  de  fem  og  puttede  dem  i  skuffen  og  gav  mig  de  45 
Dollars  tilbage  og  sagde,  at  det  var  min  fulde  andel. 

Jeg  sagde:  „Biskop  Woolley,  med  hvilken  ret  be- 
røver du  mig  min  ret  til  at  betale  Herren  min  gæld?  Har 
du  ikke  netop  i  dag  prædiket,  at  Herren  belønner  firfol- 
dig? Min  mor  er  enke,  og  hun  mangler  200  Dollars." 

Biskoppen  sagde:  „Tror  du,  min  dreng,  at  du  vil  få 
de  200  Dollars  hurtigere,  hvis  jeg  tager  de  andre  45 
Dollars?" 

Jeg  sagde:   „Ja,  bestemt." 

Da  jeg  gik  fra  faste-  og  vidnesbyrdmødet  til  min  ar- 
bejdsplads, fik  jeg  pludselig  en  lys  idé.  Jeg  sendte  et 
telegram  til  en  mand,  som  jeg  spurgte,  hvor  mange  obli- 
gationer af  en  bestemt  slags,  han  ville  købe  til  en  spe- 
cificeret pris  inden  48  timer  og  tillade  mig  at  trække  en 
veksel  på  ham  gennem  Wells  Fargos  Bank.  Jeg  kendte 
ikke  manden.  Jeg  havde  aldrig  i  mit  liv  talt  med  ham,  men 
jeg  havde  set  ham  en  eller  to  gange  på  gaden  i  Salt  Lake 
City. 

Han  telegraferede  tilbage,  at  han  ønskede  lige  så 
mange,  som  jeg  kunne  skaffe.  Min  fortjeneste  ved  den 
forretning  var  218,50  Dollars. 


Den  næste  dag  gik  jeg  ned  til  biskoppen  og  sagde: 
„Biskop,  jeg  tjente  218,50  Dollars  efter  at  have  givet 
de  50  Dollars  i  gave  forleden  dag,  og  derfor  skylder  jeg 
21,85  Dollars  i  tiende.  Jeg  må  se  at  skaffe  differencen 
mellem  21,85  Dollars  og  18,50  Dollars.  Herren  har  ikke 
givet  mig  hele  tienden  som  tillæg  til  firdobbelt  fortjeneste. 

Nogen  vil  sige,  at  dette  ville  være  sket  under  alle 
omstændigheder,  men  jeg  tror  det  ikke.  Jeg  tror  ikke,  jeg 
ville  have  sendt  det  telegram. 

Jeg  føler  i  mit  hjerte,  at  vi  vokser  finansielt,  åndeligt 
og  på  enhver  måde  som  Sidste  Dages  Hellige,  ved  at 
gøre  vor  pligt.  Når  vi  er  lydige  overfor  Herrens  befalin- 
ger og  gavmilde  med  vor  tid  og  vore  midler,  vokser  vi  i 
Evangeliets  ånd  og  vidnesbyrd,  og  jeg  tror  ikke,  at  vi 
nogensinde  bliver  fattigere  økonomisk.  Jeg  har  en  fast 
tro  på,  at  Herren  åbner  Himlens  sluser,  når  vi  gør  vor 
pligt  finansielt,  og  udøser  over  os  velsignelser  af  ån- 
delig art,  som  er  af  meget,  meget  større  værdi  end  time- 
lige ting.  Men  jeg  tror,  Han  også  giver  os  velsignelser 
af  timelig  art." 

Nephi  —  „en  af  mine  ledestjerner" 

Præsidenten  gjorde  et  stærkt  indtryk  på  ungdommen, 
fordi  hans  liv  var  en  tilkendegivelse  af  det,  han  prædi- 
kede. Følgende  formaning  til  ungdommen  er  et  godt 
eksempel: 

„Drøm,  o  ungdom,  drøm  ædelt  og  tappert,  og  jeres 
drømme  vil  være  jeres   profeter. 

Hvis  I  har  ærgerrighed,  så  drøm  om,  hvad  I  ønsker  at 
fuldføre  og  læg  ryggen  til  og  arbejd.  Dagdrømme  uden 
arbejde  fører  ikke  til  noget  som  helst.  Det  er  det  virke- 
lige arbejde,  som  tæller.  Tro  uden  gerninger  er  død,  så- 

(Uddrag   fra  Heber  J.   Grant-Højdepunkter  i  en   stor 
leders  liv.  Af  Bryant  S.  Hinckley.  Trykt  med  tilladelse.) 


forlanger  af  os 


ledes  siger  Johannes  til  os,  og  legemet  uden  ånd  er 
dødt.  Der  er  uendelig  mange  mennesker,  som  har  tro, 
men  de  mangler  gerninger;  og  jeg  tror  på  de  mennesker, 
som  både  har  tro  og  gerninger,  og  som  beslutter  sig  til  at 
udføre  bestemte  ting. 

For  dem  af  jer,  som  har  værdige  forsætter,  vil  Her- 
ren åbne  udvej,  hvorved  I  kan  udføre  arbejdet.  Der  er  in- 
gen passus  i  hele  Mormons  Bog,  som  har  gjort  et  så 
dybt  indtryk  på  hele  mit  hjerte,  sjæl  og  væsen,  som 
Nephis  erklæring,  da  han  drog  op  til  Jerusalem  sammen 
med  sine  brødre  for  at  sikre  sig  Labans  messingplader. 
Da  de  begik  en  fejl,  og  Nephis  brødre  ønskede  at  tage 
tilbage  til  deres  faders  telt  i  ørkenen  . . .  forkyndte  han 
dem,  at  han  vidste,  at  Herren  ikke  giver  menneskene 
nogen  befalinger,  uden  at  Han  åbner  en  udvej  for  dem, 
så  at  de  kan  udføre  det,  som  Han  befaler  dem  . . .  Jeg 
læste  Mormons  Bog  som  ung  mand  og  kom  til  at  holde 
mere  af  Nephi  end  af  nogen  som  helst  anden  personlig- 
hed i  verdenshistorien  eller  bibelshistorien,  lige  med  und- 
tagelse af  verdens  Frelser...  Nephi  har  været  en  af 
mine  ledestjerner. 


En  definition  på  lykke 


I  1897  skrev  Heber  J.  Grant  denne  definition  på  lykke: 
„Ikke  den,  som  blot  har  held  til  at  skabe  sig  en  fremtid, 
men  derigennem  sløver  hjertets  naturlige  hengivenhed 
og  dræber  sine  fællers  kærlighed,  kan  siges  at  have  haft 
sand  succes,  men  derimod  den,  som  lever  således,  at  de, 
som  bedst  kender  ham,  vil  komme  til  at  holde  mest  af 
ham,  og  at  Gud,  som  ikke  blot  kender  hans  gerninger, 
men  også  hans  hjertes  inderste  følelser,  vil  elske  ham. 

Kun  om  et  sådant  menneske  kan  man  virkelig  sige  — 
uagtet  det  måske  dør  i  armod  —  at  det  i  sandhed  vil 
blive  kronet  med  en  rigdom  af  lykke." 

Jeg  påstår  tillidsfuldt,  at  vejen  til  lykke  både  her  og 
hisset  går  igennem  et  ydmygt  og  fromt  hjerte,  og  ved  at 
man  utrætteligt  arbejder  og  arbejder. 

Jeg  tror  ikke,  at  noget  som  helst  menneske  lever  op 
til  sit  ideal,  men  hvis  vi  stræber  efter  at  prøve  på  det  dag 
efter  dag  efter  bedste  evne,  så  gør  vi  vor  pligt.  Hvis  vi 
søger  at  råde  bod  på  vore  egne  fejl,  og  hvis  vi  lever  på 
en  sådan  måde,  at  vi  kan  bede  Gud  om  kundskab  og 
oplysning  og  fremfor  alt  om  Hans  Ånds  vejledning,  så 
kan  vi  overvinde  vore  svagheder.  Så  vil  jeg  sige  jer,  at 
vi  er  på  den  lige,  snævre  sti,  der  fører  til  det  evige  liv. 
Så  behøver  vi  ikke  at  frygte.  Jeg  er  ikke  bange  for,  at 
nogen  person  skal  skade  mig,  men  jeg  er  bange  for, 
at  det  måske  ikke  altid  lykkes  for  mig  at  være  så  trofast 
og  flittig,  som  jeg  bør  være;  og  jeg  er  også  bange  for, 
at  jeg  ikke  altid  bruger  alle  de  talenter,  som  Gud  har 
givet  mig,  på  den  rette  måde. 
(s.  176-178.)  O 

Gennem  Peters  syn  og  vidnesbyrd  blev  den  tidlige 
skik  med  kun  at  prædike  Evangeliet  til  jøderne  ændret 
og  syndernes  tilgivelse  ved  dåb  i  Jesu  Kristi  navn  blev  .  .  . 


HÅBET 
OG  GLÆDEN 

FOR 
ALLE 


De  mirakuløse  begivenheder  under  Kristi  mission  er 
velkendte.  Men  der  er  en  periode  i  den  tidlige  Kirkes 
vækst,  som  hyppigt  springes  over  eller  negligeres  — 
nemlig  de  vigtige  år,  der  følger  umiddelbart  efter  Kristi 
gerning.  Begivenhederne  i  denne  periode  er  nedskrevet 
i  Apostlenes  Gerninger,  som  giver  os  en  fortsættelse  af 
Frelserens  gerning,  som  den  udfoldes  gennem  den  Hel- 
ligånds virkning  på  disse  apostle.  Den  er  blevet  kaldet 
den  Helligånds  Evangelium.  Denne  beretning  fortæller  om 
Pauli  mission  blandt  hedningerne  og  om  Peters  mission 
hos  jøderne.  Den  fortæller  også  om  Peters  senere  om- 
vendelse gennem  et  syn  til  det  store  ansvar  at  bringe 
Evangeliet  til  hele  verden. 

Mange  omvendelser  —  og  mange  døbte  —  var  et 
resultat   af    Peters    magtfulde    vidnesbyrd    og    den    Hel- 


AF  EVALYN  M.  SANDBERG 


Kornelius  ydmyger  sig  for  Peter 

ligånds  indflydelse  på  hans  tilhøreres  sind.  Tre  tusinde 
blev  troende  og  blev  døbt  på  én  dag.  Fem  tusinde  hørte 
og  blev  troende  ved  en  anden  lejlighed. 

Indtil  tidspunktet  for  begivenhederne  i  Apostlenes 
Gerninger  var  Evangeliet  kun  blevet  prædiket  til  jøderne. 
For  at  modvirke  at  hedenske  skikke  og  ideer  trængte 
ind  i  jødisk  liv,  havde  jødiske  ledere  længe  gjort  det 
ulovligt  for  jøderne  at  have  omgang  med  folk  fra  andre 
nationer.  De  første  kristne,  som  naturligvis  også  var 
jøder,  forsatte  med  at  regne  med  denne  regel  og  fulgte 
den  i  deres  eget  liv.  Men  et  stort  vendepunkt  i  kristen- 
dommens historie  kom,  da  Peter  modtog  sit  bemærkelses- 
værdige syn  i  Joppe.  I  denne  åbenbaring  så  han  dyr  af 
alle  arter  komme  ned  mod  ham,  mange  af  dem  forkastet 
af  jødisk  lov  som  »urene"  og  derfor  uegnede  som  føde; 
og  han  hørte  en  stemme,  der  sagde:  „Stå  op  Peter,  slagt 
og  spis."  Til  at  begynde  med  gjorde  Peter  indsigelse  med 
ordene:    Jeg    har   aldrig    spist    noget,    der   er   vanhelligt 

eller  urent."  Da  svarede  stemmen:  „Hvad  Gud  har 
erklæret  for  rent,  må  du  ikke  holde  for  vanhelligt."  (se 
Ap.G.   10:9-16.) 

Mens  han  stadig  undrede  sig  over  betydningen  af 
denne  besked,  der  var  blevet  gentaget  for  ham  tre  gange, 
sagde  Ånden  til  ham:  „Se,  der  er  to  mænd,  som  søger 
efter  dig,  stå  op  og  gå  ned  og  drag  uden  betænkning 
med  dem;  thi  det  er  mig,  der  har  sendt  dem."  (Ap.G. 
10:19,  20.) 

Peter  gik  med  mændene,  ledsaget  af  nogle  af  brødrene 
fra  Joppe.  Mændene  var  kommet  til  Peter  på  anmodning 
af  Kornelius,  en  romersk  officer,  der  var  „en  from  mand, 
som  frygtede  Gud  tillige  med  hele  sit  hus  og  gav  folket 
mange  almisser  og  stadig  bad  til  Gud."  (Ap.G.  10:2.) 

Kornelius  havde  selv  under  en  bøn  modtaget  et  syn, 
hvor  en  engel  fra  Gud  havde  forsikret  ham,  at  hans 
bønner  var  blevet  hørt  og  hans  almisser  accepteret.  Han 
befalede  ham  at  sende  bud  efter  Peter,  idet  Han  for- 
klarede, hvor  han  var  at  finde  og  at  „Han  skal  fortælle 
dig,  hvad  du  bør  gøre."   (Ap.G.   10:1-6.) 

Her  virkede  Helligånden  på  to  retfærdige  mænd  — 
begge  uvidende  om  den  store  plan,  men  begge  villige  til 
at  blive  ledt  i  retfærdighed. 

Da  Peter  ankom  til  Kæsarea,  „gik  Kornelius  ham  i 
møde  og  faldt  ned  for  hans  fødder  og  tilbad  ham.  Men 


Peter  rejste  ham  op  og  sagde:   „Stå  op!  Jeg  er  selv  kun 
et  menneske."  (Ap.G.  10:25,26.) 

Da  Peter  trådte  ind  i  huset,  fandt  han  mange  af 
Kornelius'  slægtninge  og  venner  samlede.  Han  hilste  dem 
med  disse  ord: 

„/  ved,  at  det  er  utilbørligt  for  en  jøde  at  omgås  eller 
besøge  nogen,  som  tilhører  et  fremmed  folk;  men  mig  har 
Gud  vist,  at  jeg  ikke  skulle  kalde  noget  menneske  van- 
helligt eller  urent.  Derfor  kom  jeg  også  uden  indvending, 
da  jeg  fik  bud  derom;  og  nu  vil  jeg  gerne  vide:  Hvorfor 
har  I  sendt  bud  efter  mig?"  (Ap.G.  10:28-29.) 

Kornelius  fortalte  om  de  instruktioner,  han  havde 
modtaget  i  sit  syn,  til   hvilket  Peter  svarede: 

„Nu  forstår  jeg  i  sandhed,  at  der  hos  Gud  ikke  er 
personsanseelse;  men  i  hvert  folk  er  den,  som  frygter 
Ham  og  øver  retfærdighed,  kærkommen  for  ham."  (Ap.G. 
10:34-35.) 

Peter  fortsatte,  idet  han  vidnede  om  Jesus  og  Hans 
guddommelige   mission: 

„/  kender  det  budskab  .  .  .  hvordan  Gud  salvede 
Jesus  af  Nazaret  med  Helligånd  og  kraft,  ham,  som  drog 
omkring  og  gjorde  vel  og  helbredte  alle  dem  ,der  var 
overvældet  af  Djævelen,  thi  Gud  var  med  ham;  . .  Om  ham 
vidner  alle  profeterne,  at  enhver  som  tror  på  ham,  skal 
få  syndernes  forladelse  ved  hans  navn."  (Ap.G.  10:37, 
38,  43.) 

Mens  Peter  talte,  „faldt  Helligånden  på  alle  dem,  som 
hørte  ordet." 

Brødrene,  som  var  kommet  fra  Joppe  sammen  med 
Peter,  var  forbavsede  over,  „at  Helligåndens  gave  var 
blevet  udgydt  også  over  hedningerne;  thi  de  hørte  dem 
tale  i  tunger  og  prise  Gud." 

Idet   Peter  betragtede   dette  fænomen,   udbrød   han: 

„Skulle  nogen  kunne  hindre  disse  i  at  blive  døbt  med 
vand,  da  de  jo  dog  har  fået  Helligånden  lige  så  vel  som 
vi?  Og  han  befalede,  at  de  skulle  døbes  i  Jesu  Kristi  navn." 
(Ap.G.   10:47-48.) 

Forestil  jer  de  judæiske  brødres  forfærdelse,  da  de 
hørte,  at  hedninger  var  blevet  optaget  i  Kirken.  Da  Peter 
vendte  tilbage  til  Jerusalem,  irettesatte  de  ham  med  disse 
ord:  „Du  har  besøgt  uomskårne  mænd  og  spist  sammen 
med  dem." 

Det    blev    nødvendigt   for   Peter   at    oplyse    om    alle 

omstændighederne,  der  omgav  så  radikal  en  afsked  med 
jødisk  lov.  Han  fortalte  om  sit  syn  og  om  Komelius' 
opfordring,  og  sluttede  sin  forklaring  med  disse  ord: 

„Men  da  jeg  var  begyndt  at  tale,  faldt  Helligånden  på 
dem  ligesom  på  os  i  den  første  tid.  Da  kom  jeg  Herrens 
ord  i  hu  ...  .  'Johannes  døbte  med  vand,  men  I  skal 
døbe  med  Helligånden'."  (Ap.G.  11:15-16.) 

Peter  konkluderede  med  erkendelsen  af  Guds  viljes 
overhøjhed: 

Når  Gud  nu  har  givet  dem  den  samme  gave,  som 
vi  fik,  da  vi  kom  til  tro  på  Herren  Jesus  Kristus,  hvem  var 
da  jeg,  at  jeg  skulle  være  i  stand  til  at  stå  Gud  i  vejen?" 
(Ap.G.  11:17.) 

Og  de  jødiske  brødre  blev  stille,  da  de  hørte  dette, 


„og  de  priste  Gud  og  sagde:  'Så  har  Gud  altså  også 
givet  hedningerne  omvendelsen  til  liv.'"  (se  Ap.  G.  11:18.) 

Fra  dette  tidspunkt  og  fremefter  blev  Evangeliet 
prædiket  på  mange  steder  og  til  mange  folkeslag. 

Vi  ser  miraklerne  under  Kristi  personlige  gerning,  Gud 
magt  manifesteret  gennem  et  fuldkomment  menneske. 
I  Apostlenes  Gerninger  ser  vi  Guds  magt,  der  virker 
gennem  værdige  mænd,  kaldet  og  ordineret  til  arbejdet 
af  Mesteren,  men  som  bortset  fra  denne  vigtige  forskel 
var  almindelige  dødelige.  Vi  ser  også  Ordet  blive  spredt 
fra  de  udvalgte  få  til  de  mange. 

Evangeliet  var  universelt  i  sin  anvendelse  selv  i  dets 
tidligste  år.  Det  er  det,  forfatteren  mente,  det  skulle 
blive:  håbet  og  glæden  for  alle  mennesker.  O 


Fællesrecitation  d.  4.  januar  1970 

De  to  skriftsteder  bør  læres  udenad  i  løbet  af  december  måned  af  eleverne  i  kursus  15  og  19.  Hver  klasse  reciterer 
et  skriftsted  ved  søndagens  forprogram  fastesøndag. 

KURSUS  15: 

(Ligesom  vi  adlyder  og  respekterer  vor  jordiske  faders  vejledning  bør  vi  også  acceptere  vor  himmelske  Faders  bud 
og  befalinger,  som  fører  os  til  evigt  liv.) 

„Da  vi  var  under  vore  kødelige  fædres  tugt,  havde  vi  ærefrygt  for  dem;  skal  vi  så  ikke  meget  snarere  bøje  os  under 
åndernes  Fader  og  få  livet  i  eje?"  (Hebr.  12:9) 

KURSUS  19: 


(Vore  retfærdige  ønsker  vil  blive  opfyldt  gennem  tro  og  ydmyg  bøn.) 

„og  hvad  I  beder  Faderen  om  i  mit  navn,  som  er  ret,  og  tror,  I  skal  få  det,  se,  det  skal  gives  jer. 


(3  Nephi   18:20.) 


Nadververs  for  december 

Seniorsøndagsskolen: 

„Thi  således  elskede  Gud  verden, 
at  han  gav  sin  Søn  den  enbårne, 
for  at  enhver,  som  tror  på  ham,  ikke 
skal  fortabes,  men  have  evigt  liv." 
(Joh.  3:16.) 

Juniorsøndagsskolen: 

„Lad  os  elske  hverandre,  thi  kær- 
lighed er  af  Gud."  (1.  Joh.  4:7.)    O 

n  WMBiES 
SIDER, 


En  speciel 


juleg 


ave 


Jimmy  sprang  hurtigt  ned  fra  vog- 
nen, da  far  holdt  hestene  an  i  yder- 
kanten af  New  Town.  Hans  ældre 
bror  og  søster,  Paul  og  Hester,  klat- 
rede ned  ved  siden  af  ham.  Dette  var 
deres  sidste  tur  ind  til  byen  før  jul 
og  deres  sidste  chance  for  at  købe 
gaver. 

„Vær  tilbage  om  en  time,"  sagde 
far,  idet  han  bandt  hestene.  „Har  I 
forstået  det?" 

„Ja,  det  har  jeg,"  var  Jimmy  den 
første  til  at  svare.  Han  vidste,  at  far 
var  ked  af  at  efterlade  mor  på  gården, 
hvor  der  kun  var  fru  Fowler  til  at 
passe  hende,  selv  om  mor  gentagne 
gange  havde  sagt,  at  det  var  helt  i 
orden. 

„I  skal  ikke  skynde  jer,"  havde 
hun  sagt  fra  den  store  seng,  som  var 


AF  BERNADINE   BEATIE 

trukket  helt  hen  til  soveværelsevin- 
duet, så  hun  kunne  se  ud.  Så  havde 
hun  smilet  så  sødt,  at  hele  hendes 
ansigt  lyste  op.  Bare  tanken  om  hen- 
de gav  Jimmy  en  varm  følelse  ind- 
vendig. Han  vidste,  at  mor  var  en  af 
de  tapreste  kvinder  i  verden.  Hun 
havde  ikke  beklaget  sig  en  eneste 
gang  siden  ulykken.  Jimmy  skælvede. 
Hvor  var  han  og  hans  bror  og  søster 
blevet  bange,  da  far,  lige  efter  at  han 
og  mor  var  taget  af  sted  til  byen  en 
morgen,  var  kommet  humpende  hjem 
bærende  på  mor.  Mors  ansigt  havde 
været  hvidt  af  smerte,  men  selv  da 
havde  hun  smilet. 

„Hestene  løb  løbsk,  og  vognen 
væltede,"  havde  far  kort  forklaret  og 
sendt  Paul  afsted  efter  dokteren. 

Efter  at  mor  fandt  ud   af,   at  hun 

skulle  tilbringe  adskillige  måneder  i 
sengen,  var  hendes  eneste  bekym- 
ring, at  de  andre  nu  fik  mere  arbejde. 

Jimmys  fingre  lukkede  sig  om 
mønterne  i  lommen,  da  han  fulgte 
efter  Paul  og  Hester  ind  i  Wilsons 
varehus.  Han  ville  ønske,  at  han  hav- 
de flere  penge.  Han  ville  så  gerne 
købe  en  rigtig  dejlig  gave  til  mor  i  år. 

Hr.  Wilson  stod  bag  disken  og 
-drejede  en  nøgle  rundt  og  rundt  i 
siden  af  en  lille  kasse.  „God  mor- 
gen," sagde  han.  Så  anbragte  han 
kassen  på  disken  og  smilede,  da  en 
klingende  melodi  lød  og  to  små  bitte 
figurer  oven  på  kassen  drejede  lang- 
somt rundt  i  en  cirkel. 

„En  spilledåse!"  hviskede  Jimmy 
med  vidtåbne   øjne.   Han   vendte   sig 


mod  Hester  og  Paul.  „Ligesom  mor 
havde,  da  hun  var  en  lille  pige.  Hun 
fortalte  os  om  den;  kan  I  huske  det? 
Men  hendes  var  et  lille  bitte  hus  med 
en  lille  pige  oven  på  taget  ■ —  en  pige 
i  blå  kjole." 

Hester  og  Paul  nikkede,  og  Jimmy 
vendte  sig  ivrigt  om  mod  hr.  Wilson. 
Dette  var  en  strålende  gave  til  mor! 
Men  da  hr.  Wilson  nævnte  prisen, 
spærrede  Jimmy  øjnene  op.  Han  hav- 
de aldrig  set  så  mange  penge  i  hele 
sit  liv! 

Hvor  lød  spilledåsen  dog  sødt, 
syntes  Jimmy,  ligesom  fuglesang.  Hvor 
ville  mor  blive  glad  for  den!  Plud- 
selig slog  en  idé  ned  i  ham.  Han 
ville  lave  mor  en  spilledåse  til  jul  — 
en  særlig  slags  spilledåse;  Jimmy  var 


god  til  at  lave  ting.  De  pralede  altid 
allesammen  af  de  dyr,  han  snittede  ud 
af  de  stumper  hærdet  valnøddetræ, 
som   far  gav  ham. 

Mens  Hester  og  Paul  fandt  deres 
gaver,  vandrede  Jimmy  omkring  i 
butikken  og  studerede  hylderne.  Til 
sidst  kom  hr.  Wilson  over  for  at 
betjene  ham. 

„Nå,  Jimmy,  hvad  kan  jeg  hjælpe 
dig   med?" 

Jimmy  pegede  på  tre  små  dåser 
maling,  en  pensel  og  en  kasse  byg- 
geklodser. Han  hørte  Hester  snappe 
misbilligende  efter  vejret. 

„Du  skulle  købe  en  gave  til  mor, 
ikke  til  dig  selv,"  hviskede  hun  vredt. 

„Jeg  skal  bruge  disse  her  til  at 
lave  mors  gave,"  sagde  Jimmy. 


„Ha!"  sagde  Hester  og  slog  med 
nakken. 

„God  undskyldning!"  grinede  Paul. 
„Du  har  ønsket  dig  byggeklodser  i 
lang  tid,  Jimmy." 

„Vent  og  se!  I  kan  bare  vente  til 
jul!"  råbte  Jimmy.  Hjertet  sank  i  livet 
på  ham,  da  han  så,  at  hverken  Hester 
eller  Paul  troede  på  ham. 

Far  ventede  ved  vognen.  „Fandt  I 
nogle  pæne  gaver  til  mor?"  spurgte 
han. 

„Paul  og  jeg  gjorde,"  sagde  He- 
ster,   „men    Jimmy-" 

„Lad  Jimmy  i  fred,  søs,"  afbrød 
Paul    hende.    „Han    er   kun    et   barn." 

Jimmy  klatrede  op  i  vognen.  Han 
ønskede  at  forklare,  at  han  ville  lave 
en   spilledåse,   ligesom   den   mor  en- 


gang  havde,  men  han  vidste,  at  de 
ville  le  ad  ham  og  drille  ham.  Han 
skulle  vise  dem! 

Fra  den  dag  tilbragte  Jimmy  hvert 
ledigt  øjeblik  med  at  arbejde  på  sin 
mors  julegave.  Det  var  let  nok  at 
lave  det  lille  bitte  hus,  men  at  ud- 
skære den  lille  pige  med  udstrakte 
arme  var  så  vanskeligt,  at  han  mere 
end  en  gang  var  lige  ved  at  give  op. 
Han  begyndte  mange  gange  og  kas- 
serede dem  igen.  Endelig  havde  han 
en  færdig  og  besluttede,  at  den  kunne 
bruges. 

Paul  og  Hester  var  nysgerrige, 
men  Jimmy  arbejdede  hemmeligheds- 


fuldt og  holdt  sin  gave  godt  skjult. 
Langt  om  længe  var  den  færdig  og 
malet. 

Jimmy  var  oppe  ved  daggry  jule- 
morgen. Han  fyldte  det  lille  hus  med 
korn,  som  trillede  gennem  en  åbning 
und  på  den  lille  veranda  med  gelænder 
omkring.  Senere,  da  far  bar  mor  ind 
på  sofaen  i  dagligstuen,  løb  Jimmy  ud 
for  at  hænge  spilledåsen  op  i  det 
store  egetræ  udenfor  mors  vindue. 
Da  han  skyndte  sig  ind  igen,  havde 
far  allerede  tændt  lysene  påjuletræet, 

og  han  ventede  på  at  råbe  navnene 
op  på  de  indpakkede  gaver. 

De  lo  og  snakkede  allesammen  i 
munden  på  hinanden,  mens  de  åbne- 
de deres  gaver,  og  Jimmy  var  alt  for 
betaget  over  sin  nye  slæde  og  en 
stor  kasse  modellervoks  til  at  spe- 
kulere på,  hvad  mor  ville  tænke  om 
en  spilledåse,  som  ikke  kunne  spille. 

„Hvor  er  din  gave  til  mor,  Jimmy?" 
råbte  Hester,  da  alle  pakkerne  var 
åbnet. 

„Kom  ind  i  mors  værelse,"  sagde 
Jimmy.  Hjertet  sad  ham  i  halsen,  da 
han  løb  foran  de  andre  hen  til  vinduet. 
På  en  gren  i  træet  udenfor,  gyngede 
det  lille  hus  blidt,  og  den  udskårne 
figur  af  den  lille  pige  i  blåt  syntes 
næsten  levende. 

Jimmy  hørte  de  andre  komme  ind, 
hørte  sengefjedrene  knirke,  da  far 
forsigtigt    anbragte    mor    på    sengen. 

„Se!"  råbte  Hester.  „Det  er  et 
lille  hus.  Hvor  er  det  sødt!" 

Mens  Jimmy  ventede  på,  at  hans 
mor  skulle  sige  noget,  fløj  en  rødkælk 
ned,  satte  sig  på  det  lille  hus'  ve- 
randa og  pikkede  med  næbet  efter 
korn. 

„Det  er  et  hus  til  fuglefoder!" 
råbte  Paul. 

Så  talte  mor.  „Nej,"  sagde  hun 
blidt.'  „Det  er  mere  < —  det  er  en 
spilledåse,  ligesom  den  jeg  havde,  da 
jeg  var  en  lille  pige." 

Jimmy  hvirvlede  rundt.  „Du  huske- 
de det,  mor!"  råbte  han  lykkeligt,  så 
tilføjede  han:  „Jeg  —  jeg  er  ked  af, 
at  jeg  ikke  kunne  få  den  til  at  spille." 

„Men  det  gør  den!"  råbte  mor. 
„Hør!" 

Rødkælken  løftede  hovedet  og 
sang:   „Kvitte-vitte-vit!" 

Pludselig  lo  de  alle;  men  det  var 
en  varm  lykkelig  latter,  og  Jimmy  var 
den  lykkeligste  af  dem  alle.  O 

Toilet- 
bordene 


Wendell  J.  Ashton 


I  aften,  som  jeg  kigger  ud  af  vin- 
duet i  vores  dagligstue  på  byen  ne- 
den for,  er  de  klare  julelys  fra  hjem- 
mene næsten  totalt  forsvundet  i  den 
stille  faldende  sne.  Da  nattehimlen 
var  klar,  lignede  byen  et  uhyre  glit- 
rende smykkeskrin. 

Jeg  har  tænkt  tilbage  på  juleafte- 
nerne i  mit  liv  gennem  mere  end  et 
halvt  århundrede. 

En  af  de  mest  minderige  var  en, 
som  ikke  berørte  mig  personligt  så 
meget  på  daværende  tidspunkt.  Men 
det  har  den  gjort  gennem  årene. 

Dette  er  historien,  som  jeg  husker 
den: 

Min  far  bestyrede  på  det  tidspunkt 
en  forretning  med  byggematerialer. 
Vort  hjem  var  et  to  etagers  brun- 
rødt murstenshus  med  stejlt  tag  i 
byens  udkant.  Mine  to  yngre  søstre 
havde  et  soveværelse  på  anden  sal. 
Den  ene  søster  var  ca.  ni  år  gam- 
mel, den  anden  seks.  Fra  deres  so- 
vekammervindue så  de  ned  på  vores 
garage  og  udkørsel. 

Far  og  mor  havde  lagt  deres  pla- 
ner for  de  to  døtres  jul.  Hver  skulle 
modtage  et  smukt  toiletbord  med  et 
spejl  og  adskillige  skuffer.  Det  var  en 


møbelsnedker    nær    min    fars    forret- 
ning, som  skulle  lave  dem. 

Møbelsnedkeren  begyndte  sit  ar- 
bejde. 

Disse  toiletborde  ville  blive  en 
rigtig  overraskelse  for  de  to  søstre. 

Som  julen  nærmede  sig  talte  de  to 
blonde  søstre  håbefuldt  om,  hvad  de 
ville  få  juleaften,  den  bedste  aften  i 
året.  Dukker?  Et  par  skøjter  til  den 
ene,  en  slæde  til  den  anden?  En 
ny  kjole  eller  en  natdragt?  Et  spil  for 
hele  familien,  eller  et  sæt  dukketal- 
lerkener? 

Lillejuleaften  kom.  Det  var  en  af- 
ten, hvor  vi  seks  børn  sov  meget  lidt. 
Min  fars  bil  kørte  op  ad  indkørslen  i 
mørket.  Da  bildøren  åbnedes,  pres- 
sede to  storøjede  små  piger  næsen 
mod  vinduet  over  indkørslen.  De  så 
noget,  en  stor  pakke  inde  i  vognen. 
Jublende  gik  de  i  seng  igen. 

Juleaften  var  det  skik  i  vort  hjem, 
at  vi  børn  dannede  en  række,  og  på 
et  signal  fra  mor  bevægede  vi  os  ind 
i  dagligstuen.  Her  var  juletræet.  Ga- 
verne var  placeret  på  og  nærved  sto- 
lene rundt  om  i  stuen.  Mellem  to  af 
stolene  var  der  et  lille  toiletbord  med 
et  funklende  spejl.  Der  var  en  sød 
duft  af  fyrretræ  og  frisk  maling.  Toi- 
letbordet lugtede  jo  godt. 

Men  der  var  kun  et  toiletbord! 

Min  mor  tog  de  to  søstre  hen  til 
sig.  Næsten  grædende  forklarede 
hun:  „Der  var  to  toiletborde,  et  til 
hver  af  jer.  Men  i  aftes  tænkte  jeres 
far  på  en  enkes  familie.  Han  speku- 
lerede på,  hvilken  slags  jul  de  ville 
få.  Hun  har  også  to  døtre.  Jeres  far 
besluttede  at  give  det  ene  toiletbord 
til  dem,  så  I  to  piger  må  enes  om 
dette." 

De  enedes  om  dette  toiletbord  i 
mere  end  femten  år;  sammen  legede 
de  med  det.  Den  ene  lagde  sine  lom- 


metørklæder og  strømper  i  en  af 
skufferne,  den  anden  i  den  anden 
skuffe. 

Den  jul  ligger  ca.  fyrre  år  tilbage. 
Mine  søstre,  der  nu  har  hver  sit  hjem, 
deler  stadig  toiletbordet.  Deres  døtre 
deler  det  også.  Mødrene  har  fortalt 
pigerne  historien  om,  hvorfor  det  er 
noget  særligt. 

I  nogle  år  har  det  stået  i  et  lege- 
hus i  kælderen  hos  en  af  mine  søstre. 
Det  har  været  der,  når  vi  var  samlet 
ved  juletid. 

„Vi  to  søstre  har  været  så  tæt 
knyttet  sammen  gennem  årene,"  sag- 
de en  af  dem  til  mig  for  nylig.  „Det 
toiletbord  har  hjulpet  til  at  bringe  os 
endnu  tættere  sammen-  og  også  vore 
børn." 

Dette  toiletbord  har  gjort  noget  for 
mig  og  mine  børn  —  men  det  har  det 
andet  også.  Det  fortsætter  med  at 
minde  mig  om,  at  nogle  af  de  ting  vi 
nyder  mest  her  i  livet,  er  de  ting,  vi 
har  givet  afkald  på.  O 

Den  lille  pige  med  svovlstikkerne. 


AF  HANS  CHRISTIAN  ANDERSEN 


Det  var  så  grueligt  koldt,  det  sneede,  og 
det  begyndte  at  blive  mørk  aften,  det  var 
også  den  sidste  aften  i  året,  nytårsaften.  I 
denne  kulde  og  i  dette  mørke  gik  på  gaden 
en  lille  fattig  pige  med  bart  hoved  og 
nøgne  fødder.  Ja,  hun  havde  jo  rigtignok 
haft  tøfler  på,  da  hun  kom  hjemmefra,  men 
hvad  kunne  det  hjælpe?  Det  var  meget 
store  tøfler,  hendes  moder  havde  sidst 
brugt  dem,  så  store  var  de,  og  dem  tabte 
den  lille,  da  hun  skyndte  sig  over  gaden, 
idet  to  vogne  for  så  grueligt  stærkt  forbi. 
Den  ene  tøffel  var  ikke  til  at  finde,  og  den 
anden  løb  en  dreng  med,  han  sagde,  at 
den  kunne  han  bruge  til  vugge,  når  han 
selv  fik  børn.  -  Der  gik  nu  den  lille  pige 
på  de  nøgne  fødder,  der  var  røde  og  blå 
af  kulde.  I  et  gammelt  forklæde  holdt  hun 
en  mængde  svovlstikker,  og  ét  bundt  gik 
hun  med  i  hånden.  Ingen  havde  den  hele 
dag  købt  af  hende,  ingen  havde  givet  hende 
en  lille  skilling,  sulten  og  forfrossen  gik 
hun  og  så  så  forkuet  ud,  den  lille  stakkel! 
Sneflokkene  faldt  i  hendes  lange,  gule  hår, 
der  krøllede  så  smukt  om  nakken,  men  den 
stads  tænkte  hun  rigtignok  ikke  på.  Ud  fra 
alle  vinduer  skinnede  lysene,  og  så  lugtede 
der  i  gaden  så  dejligt  af  gåsesteg.  Det  var 
jo  nytårsaften.  Ja,  det  tænkte  hun  på.  - 
Henne  i  en  krog  mellem  to  huse,  det  ene 
gik  lidt  mere  frem  i  gaden  end  det  andet, 
der  satte  hun  sig  og  krøb  sammen,  de 
små  ben  havde  hun  trukket  op  under  sig, 
men  hun  frøs  endnu  mere,  og  hjem  turde 
hun  ikke  gå,  hun  havde  jo  ingen  svovlstik- 
ker solgt,  ikke  fået  en  eneste  skilling.  Hen- 
des fader  ville  slå  hende,  og  koldt  var  der 
også  derhjemme,  de  havde  kun  taget  lige 
over  dem,  og  der  pep  vinden  ind,  skønt  der 
var  stoppet  strå  og  klude  i  de  største 
sprækker.  Hendes  små  hænder  var  næsten 
ganske  døde  af  kulde.  Ak,  en  lille  svovlstik 
kunne  gøre  godt.  Trude  hun  bare  trække  en 
ud  af  bundtet,  stryge  den  mod  væggen  og 
varme  fingrene.  Hun  trak  en  ud.  Ritsch! 
Hvor  sprudede  den,  hvor  brændte  den!  Det 
var  en  varm,  klar  lue  ligesom  et  lille  lys,  da 
hun  holdt  hånden  om  den,  det  var  et  un- 
derligt lys.  Den  lille  pige  syntes,  hun  sad 
foran  en  stor  jernkakkelovn  med  blanke 
messingkugler  og  messingtromle.  Ilden 
brændte  så  velsignet,  varmede  så  godt. 
Nej,  hvad  var  det?  -  Den  lille  strakte  alle- 
rede fødderne  ud  for  også  at  varme  dem 
-  da  slukkedes  flammen.  Kakkelovnen  for- 
svandt -  hun  sad  med  en  lille  stump  af  den 
udbrændte  svovlstik  i  hånden. 


En  ny  blev  strøget,  den  brændte,  den  lyste, 
Og  hvor  skinnet  faldt  på  muren,  blev  denne 
gennemsigtig  som  et  flor.  Hun  så  lige  ind 
i  stuen,  hvor  bordet  stod  dækket  med  en 
skinnende  hvid  dug,  med  fint  porcelæn, 
og  dejligt  dampede  den  stegte  gås  fyldt 
med  svesker  og  æbler,  og  hvad  der  var 
endnu  prægtigere,  gåsen  sprang  fra  fadet, 
vraltede  hen  ad  gulvet  med  gaffel  og  kniv 
i  ryggen,  lige  hen  til  den  fattige  pige  kom 
den,  da  slukkedes  svovlstikken,  og  der  var 
kun  den  kolde  mur  at  se. 
Hun  tændte  en  ny.  Da  sad  hun  under  det 
dejligste  juletræ,  det  var  endnu  større  og 
mere  pyntet  end  det,  hun  gennem  glas- 
døren havde  set  hos  den  rige  købmand, 
nu  sidste  jul,  tusinde  lys  brændte  på  de 
grønne  grene,  og  brogede  billeder  som 
dem,  der  pynter  butiksvinduerne,  så  ned  til 
hende.  Den  lille  strakte  begge  hænder  i 
vejret  -  da  slukkedes  svovlstikken,  de 
mange  julelys  gik  højere  og  højere,  de  var 
nu  de  klare  stjerner,  en  af  dem  faldt  og 
gjorde  en  lang  ildstribe  på  himlen. 
„Nu  dør  der  en,"  sagde  den  lille,  for  gamle 
mormor,  som  var  den  eneste,  der  havde 
været  god  mod  hende,  men  nu  var  død, 
havde  sagt:  når  en  stjerne  falder,  går  der 
en  sjæl  op  til  Gud. 

Hun  strøg  igen  mod  muren  en  svovlstik, 
den  lyste  rundt  om,  og  i  glansen  stod  den 
gamle  mormor,  så  klar,  så  skinnende,  så 
mild  og  velsignet. 

„Mormor!"  råbte  den  lille,  „å,  tag  mig  med! 
Jeg  ved,  du  er  borte,  når  svovlstikken  gå 
ud,  borte  ligesom  den  varme  kakkelovn, 
den  dejlige  gåsesteg  og  det  store,  velsigne- 
de juletræ." 

Hun  strøg  i  hast  den  hele  rest  svovlstikker, 
der  var  i  bundet,  hun  ville  holde  på  mormor, 
og  svovlstikkerne  lyste  med  sådan  en  glans, 
at  det  var  klarere  end  den  lyse  dag.  Mor- 
mor havde  aldrig  før  været  så  smuk,  så 
stor,  hun  løftede  den  lille  pige  op  på  sin 
arm,  og  de  fløj  i  glans  og  glæde  så  højt,  så 
højt,  og  der  var  ingen  kulde,  ingen  sult,  in- 
gen angst  -  de  var  hos  Gud. 
Men  i  krogen  ved  huset  sad  i  den  stille  mor- 
genstund den  lille  pige  med  røde  kinder, 
med  smil  om  munden  -  død,  frosset  ihjel 
den  sidste  aften  i  det  gamle  år.  Nytårsmor- 
gen gik  op  over  det  lille  lig,  der  sad  med 
svovlstikkerne,  hvoraf  et  knippe  var  næsten 
brændt.  Hun  har  villet  varme  sig,  sagde 
man.  Ingen  vidste,  hvad  smukt  hun  havde 
set,  i  hvilken  glans  hun  med  gamle  mormor 
var  gået  ind  til  nytårs  glæde! 

Næsten   hvert  eneste   søndags- 
skolebarn kan  fortælle  historien  om 
Englen  Moronis  tre  besøg  hos 
Profeten  Joseph  Smith  i  løbet  af 
nætterne  den  21.-22.  september  1823, 
og  hvorledes  den  unge  Joseph,  da 
han   næste   morgen   arbejdede  sam- 
men  med    sin   fader,   følte   sig   dårlig 
og  begyndte  at  gå  hjemad.  Da  han 
klatrede  over  et  gærde,  faldt  han,  og 
Englen  instruerede  ham  om  at 
vende  tilbage  og  fortælle  sin  fader 
om  den  foregående  nat. 

Profetens   moder,    Lucy   Mack 
Smith,  tilføjer  i  sin  Historien  om  Joseph 
Smith  nogle  flere  enkeltheder. 

Da  familien  var  samlet  den  føl- 
gende aften,  fortalte  Joseph  dem  alt, 
hvad  han  havde  fortalt  sin  fader  på 
marken,   og   om  sit  besøg   på 
Cumorah-højen,  hvor  Englen  havde 
vist  ham  Mormons  Bog,  men  havde 
forbudt   ham   at  tage  den  endnu. 

Da  hans  ældste  broder,  Alvin, 
mærkede,  at  Joseph  var  udmattet  af 
dagens  begivenheder,  foreslog  han: 
„Broder,   lad   os  nu  gå  i  seng  og 
stå  tidligt  op  i  morgen  for  at  gøre 
vort  arbejde  færdigt  en  time  før  sol- 
nedgang, og  hvis  Mor  kan  have  vor 
aftensmad  parat  tidligt,  vil  vi  have  en 
dejlig  lang  aften,  og  så  vil  vi  alle 
sætte  os  ned  med  det  formål  at  høre 
på  dig,  medens  du  fortæller  os  om 
de  storslåede  ting,  som  Gud  har 
åbenbaret  for  dig."  (Lucy  Mack  Smith: 
History  of  Joseph  Smith,  p.  81.) 

Den  næste  aften  ved  solnedgang 
gav  Joseph  sin  familie  den 
formaning,  at  hans  oplevelser  endnu 


Joseph  Smith 

og 
hans  familie 

AF  ALBERT  L  ZOBELL,  JUN. 


ikke  måtte  kendes  uden  for  familiens 
kreds.  Han  fortalte  derefter  yder- 
ligere enkeltheder  om  det  værk  han 
var  udvalgt  til   at  udføre,   og  hans 
familie   modtog   med   glæde  denne 
oplysning. 

Joseph  vedblev  at  modtage  in- 
struktioner fra  Herren,  og  fra  den 
tid  vedblev  hans  fader  og  moder  at 
samle  børnene  hver  aften  med  det 
formål  at  lytte  til  ham.   Moder  Smith 
fortæller:  „Jeg  antager  at  vor  familie 
fremviste  et  syn  så  ualmindeligt  som 
nogen  der  nogensinde  har  levet  på 
jorden  —  alle  siddende  i  en  kreds, 


fader,  moder,  sønner  og  døtre,  lyt- 
tende med  dyb  opmærksomhed  til 
en  dreng,   atten  år  gammel,   som 
aldrig  i  hele  sit  liv  havde  læst  Bibe- 
len igennem;  han  syntes  meget  min- 
dre tilbøjelig  til  grundig  gennem- 
læsning af  bøger  end  alle  vore  andre 
børn,  men  langt  mere  tilbøjelig  til 
meditation  og  grundigt  studium. 

Vi  fik  nu  bekræftet  vor  formodning 
om,  at  Gud  ville  bringe  noget  frem 
i  lyset . .  .  som  ville  give  os  en  mere 
fuldkommen  kundskab  om  planen  til 
at  frelse  og  forløse  den  menneske- 
lige familie.  Dette  fik  os  til  højligt 
at  fryde  os,  den  yndigste  forening 
og  lykke  gennemtrængte  vort  hjem, 
og  ro  og  fred  herskede  i  vor  midte. 

Under  vore  aftenlige  samtaler  gav 
Joseph  os  af  og  til  nogle  af  de 
muntreste  beretninger  man  kunne 
forestille  sig.  Han  beskrev  de  gamle 
indbyggere  i  Amerika,  deres  tøj, 
deres   rejsemåde  og  de  dyr  de  red 
på;  deres  byer,  deres  bygninger,  med 
alle  enkeltheder;  deres  måde  at  føre 
krig   på   og  også  deres  religions- 
dyrkelse.  Dette  gjorde  han  med  så 
megen  tilsyneladende  lethed,  som  om 
han  havde  tilbragt  hele  sit  liv  iblandt 
dem."  (tbid.,  pp.  82-83.) 

Ældste  Eldred  G.  Smith,   Kirkens 
patriark  og  tip-tipoldesøn  af  Profetens 
fader,  Joseph  Smith  sen.,  sagde: 
„Dette  lyder  som  den  første  familie- 
hjemmeaften  i  denne  forvaltning,"  da 
han  talte  ved  den  137.  halvårlige 
generalkonference  i  Kirken. 
Improvement  Era,  december  1967, 
p.  82.)  O 

Den  lange,  nåleformede  gen- 
stand for  som  et  lyn  ud  imod  rum- 
met. Da  jeg  så  den  løfte  sin  men- 
neskelige last  op  mod  stjernerne,  kom 
jeg  i  tanke  om  en  gammel,  halvglemt 
historie,  som  syntes  begravet  i  fan- 
tasien —  et  uvirkeligt  eventyr,  som 
alligevel  gør  krav  på  en  plads  i  men- 
neskets jordiske  skabelseshistorie. 

„Derpå  sagde  de:  ,Kom,  lad  os 
bygge  en  by  og  et  tårn,  hvis  top  når 
til  himmelen,  og  skabe  os  et  navn,  for 
at  vi  ikke  skal  spredes  over  hele  jor- 
den.' 

Men  Herren  steg  ned  for  at  se 
byen  og  tårnet,  som  menneskebør- 
nene byggede,  og  han  sagde:  ,Se,  de 
er  eet  folk  og  har  alle  eet  tungemål, 
og  når  de  først  er  begyndt  således, 
er  intet,  som  de  sætter  sig  for,  umuligt 
for  dem.'"  (1.  Moseb.  11:4-6.  Kursiv 
tilføjet.) 

Mennesket  er  en  rastløs,  util- 
fredsstillet, utålmodig  skabning,  en  in- 
telligent „kæmpe".  Halvængsteligt  læ- 
ser vi  om  det:  „er  intet,  som  de  sæt- 
ter sig  for,  umuligt  for  dem."  Vi  kan 
ikke  tro  på,  at  menneskets  indbild- 
ningskraft vil  standse  på  månens 
overflade,  på  Mars,  eller  et  hvilket 
som  helst  andet  sted  i  vort  solsystem; 
og  hvis  ikke,  hvor  så  da? 

For  en  Sidste  Dages  Hellig,  hvis 
lærdomme  fortæller,  at  et  eller  andet 
sted  derude,  tæt  ved  den  store  stjer- 
ne Kolob,  har  Gud  sin  trone,  bliver  de 
skabende  muligheder  i  menneskets 
fantasi  tilføjet  det  vidnesbyrd,  at  det 
virkelig  er  et  Guds  barn,  for  hvilket 
tilsyneladende  intet  er  umuligt.  Som 
barn  af  denne  Fader  bliver  mennesket 


betaget  af  kundskaben  om,  at  rum- 
met er  opfyldt  af  Guds  riger;  og  at 
alt,  hvad  Faderen  har,  vil  blive  én 
til  del,  hvis  man  er  trofast. 

Abraham  så  disse  riger  og  sagde: 
„Og  jeg  så  stjernerne,  at  de  var  me- 
get store,  og  at  en  af  dem  var  nær- 
mest Guds  trone,  og  der  fandtes  man- 
ge store  stjerner  i  nærheden  af  den. 

Og  Herren  sagde  til  mig:  Disse  er 
de  styrende  stjerner,  og  navnet  på 
den  store  er  Kolob,  fordi  den  er  nær 
ved  mig,  thi  jeg  er  Herren,  din  Gud, 
jeg  har  sat  denne  til  at  styre  alle 
dem,  som  tilhører  samme  orden,  som 
den,  du  står  på."  (Abr.  3:2-3.) 

Sagt  i  jævne  vendinger  så  Abra- 
ham, at  denne  jord  er  indbefattet  i 
en  uafbrudt,  sammenhængende  kæde 
af  styrende  stjerner,  som  rækker  ud 
.'igennem  rummet,  indtil  kæden  når 
Guds  trone,  i  nærheden  af  Kolob,  den 
store  styrende  stjerne,  som  er  sat 
til  at  styre  alle  de  stjerner  og  pla- 
neter, som  hører  til  samme  orden 
som  denne  jord.  Selvom  Gud,  som 
opretholder  alt  dette  ved  sin  magt, 
er  en  virkelig  person,  som  kun  kan 
opholde  sig  på  et  sted  ad  gangen  og 
har  et  administrationscenter,  fra  hvil- 
ket alle  disse  ting  regeres,  er  Han 
dog  så  nær  beslægtet  med  menne- 
skene på  denne  jord,  at  Han  viser 
sig  for  dem  og  taler  ansigt  til  ansigt 
med  dem,  som  den  ene  mand  taler 
med   den  anden. 

Herren  sagde:  „Nu,  hvis  der  er  to 
ting,  den  ene  over  den  anden,  og 
månen  er  over  jorden,  da  kan  det 
jo  være,  at  der  findes  en  planet  eller 
stjerne  over  den;  og  der  findes  intet, 

som  Herren,  din  Gud,  sætter  sig  for 
i  sit  hjerte  at  gøre,  uden  at  han  vil 
gøre  det."  (Abr.  3:17.) 

Da  Gud  er  Fader  til  mennesket, 
kan  det  også  siges  om  det,  at  der 
findes  intet,  som  det  „sætter  sig  for 
i  sit  hjerte  at  gøre,  uden  at  det  vil 
gøre  det."  Til  dem,  som  måtte  antyde, 
at  mennesket  ikke  kan  nå  tinden  af 
sin  skaberevne,  at  dette  liv  med  dets 
formodede  begrænsninger  kun  tilby- 
der dødens  lukkede  dør,  kan  et  foto- 
grafi af  en  kæmperaket  på  vej  mod 
himlen  være  en  påmindelse  om,  at 
livet  er  evigt,  og  at  menneskets  frem- 
skridt kan  være  lige  så  ubegrænset 
som  rummet. 

Da  Gud  sagde,  at  „den,  der  ejer 
det  evige  liv,  er  rig,"  (L.  &  P.  6:7.) 
sagde  Han  noget,  som  alle  mennesker 
fornuftsmæssigt  må  tro  på  og  forstå 
mere  fuldstændigt,  nu  hvor  rummet 
begynder  at  give  sine  hemmeligheder 
fra  sig  til  dem,  som  opdager  dets 
dimensioner.  Og  hvis  det  dødelige 
menneske  kan  udføre  dette,  hvad  så 
med  dets  fremtid,  når  det  slutter  sig 
til  de  udødelige  og  skal  til  at  lære  om 
alle  universets  hemmeligheder  af  Den 
Store  Opdager? 

Vi  høre  ikke  til  dem,  som  vil  be- 
tvivle den  foreløbige  nytte  af  det, 
der  kan  opnås  ved  at  lede  efter  hem- 
meligheder oven  for  og  hinsides  jor- 
den. Men  vi  behøver  på  den  anden 
side  heller  ikke  at  bekymre  os  for 
fremtidig  kolonisation  af  månen  eller 
andre  himmellegemer,  som  kan  med- 
tages i  vort  samlede  rumprogram.  Hvis 
koloniseringen  af  andre  celestiale  klo- 
der ikke  bliver  givet  til  dødelige  men- 


nesker,   kan    vi    uden    tvivl    overlade 
kontrollen  hermed  i   Guds  hænder. 

Det,  der  synes  vigtigst  for  os,  er, 
at  vi  lader  vort  liv  lede  efter  det  for- 
billede, som  vor  Fader  i  himlen  har 
sat  os,  så  disse  storslåede  bedrifter 


i  rummet  kan  fortsættes  af  os  igennem, 
al  evighed.  Da  kan  det  i  sandhed 
siges  om  os,  at  vi  begyndte  at  bygge 

vor  by  og  vort  tårn er  intet,  som 

de  sætter  sig  for,  umuligt  for  dem." 


(Forts,  fra  side-373) 

„Der  vil  komme  nogen  til  dit  hjem;  du  vil  ikke  blive 
glemt.  Jeg  håber,  at  du  vil  få  en  god  aften  —  det  er  jo 
juleaften." 

Den  aften  bad  jeg  alle  biskopperne  om  at  gå  med 
deres  medhjælpere,  ud  for  at  se,  om  der  var  blevet  sør- 
get for  alle,  og  derefter  give  mig  rapport. 

Medens  jeg  sad  og  ventede  på  at  den  sidste  biskop 
skulle  komme  tilbage  og  aflægge  rapport,  kom  jeg  med 
tungt  hjerte  til  at  tænke  på  noget. 

I  min  hast  for  at  se  at  alle  mine  pligter  på  arbejdet 
blev  udført,  og  alle  mine  ansvar  i  Kirken  var  blevet  bragt 
i  orden,  havde  jeg  helt  glemt  drengen  i  min  bil  og  det 
løfte,  jeg  havde  givet  ham. 

Da  den  sidste  biskop  kom  tilbage,  spurgte  jeg  ham: 
„Br.  Simonsen,  har  vi  noget  tilovers,  så  du  kan  besøge 
endnu   en   familie?" 

„Ja,  det  har  vi,"  svarede  han. 

Jeg  fortalte  ham  historien  og  gav  ham  drengens 
adresse. 

Lidt  senere  ringede  han  tilbage  til  mig  for  at  meddele, 
at  familien  havde  fået  nogle  gode  madkurve.  Juleaften 
var  til  ende,  og  jeg  gik  i  seng. 

Da  jeg  vågnede  denne  julemorgen,  sagde  jeg  i  mit 
hjerte:  „Gud  give  at  jeg  ikke  vil  lade  endnu  et  år  gå,  men 
at  jeg  som  leder  vil  kende  mit  folk.  Jeg  vil  kende  deres 
behov.  Jeg  vil  være  samvittighedsfuld  og  tage  mig  særlig 
af  dem,  som  mest  af  alt  trænger  til  mit  lederskab." 

Min  skødesløshed  havde  det  første  år  betydet  lidelse, 
fordi  jeg  ikke  kendte  mit  folk.  Men  nu  har  jeg  besluttet 
aldrig  mere  at  overse  behovet  hos  de  mennesker,  som 
er  omkring  mig.  O 

Paul  Santos  gik  ned  ad  gaden,  mens  han  rystede  og 
mumlede  beklagende:  „Det  er  vel  nok  en  dejlig  måde  at 
tilbringe  sin  juleaften  på.  Hvem  tror  de  jeg  er?  Jule- 
manden?" Det  var  ydmygende  at  trække  vognen,  og 
pakkerne  på  vognen  var  tunge.  Hans  støvler  gik  igennem 
isen  imens  han  traskede  i  rendestenen  for  at  undgå  sne- 
bunkerne på  fortovet,  hvor  folk  hastede  afsted.  „Æv, 
æv  og  atter  æv!!!  Bah!  Julen  er  noget  pladder!"  Efter  at 
have  konstateret  dette,  følte  han  sig  mere  tilfreds  og 
satte  farten  op. 

Paul  Santos  var  den  yngste  af  Antonio  Santos'  fem 
sønner.  Antonio  var  en  driftig  forretningsmand  fra  en 
forstad  til  den  store  by,  hvor  han  var  en  mand  af  en 
vis  betydning.  Hans  gode  faders  stolte  rigdom  og  de 
gode  egenskaber  som  hans  venlige  moder  havde  bragt 
med  sig  fra  den  Gamle  Verden  gjorde  ikke  noget  ind- 
tryk på  Paul.  Han  var  en  vred  ung  mand,  som  var  ved 
at  blive  syg  af  at  blive  hånet  af  sine  velhavende  skole- 
kammerater, og  nu  var  han  ovenikøbet  blevet  tvunget  til 
at  spille  en  slags  mandlig  fe-gudmoder  for  noget  udskud, 
som  hans  forældre  havde  bestemt  sig  til  at  spille  barm- 
hjertige sameritaner  overfor!  De  spottende  tilråb  gav  gen- 
lyd i  hans  hoved;  han  brummede  i  takt  med  dem,  til 
akkompagnement  af  «Deckthe  Halls»,  som  lød  svagt  gen- 
nem den  skarpe  aftenluft  et  eller  andet  sted  fra. 

Det  er  vel  nok  en  skam,  at  Santos  ikke  kan  komme 
til  selskab  sammen  med  os,  hvad  gutter?  Han  skal  i  byen 
med  en  pakke  for  sin  mor,  ikke  sandt,  julemand?« 

Nu  var  der  tårer  i  hans  øjne.  Han  løb.  Den  isnende 
luft  stak  i  hans  lunger  og  fik  ham  til  at  hoste.  Han  spar- 

kede  til  kantstenen.  Det  blev  mørkere  og  trist  og  hans 
skuffelse  voksede,  da  han  kom  ind  i  det  forfaldne  kvarter, 
hvor  hans  bestemmelsessted  lå.  Men  Paul  var  ikke  nogen 
slem  dreng,  ligesom  han  heller  ikke  var  blottet  for  karak- 
ter. Da  hans  fader  havde  sagt  til  ham:  «Du  skal  gå  der 
og  der  hen  og  gøre  sådan  og  sådan  for  din  mor  og  mig, 
søn,»  var  han  gået.  Nu  gik  han  og  tænkte  på,  hvad  hans 
fader  havde  fortalt  ham:  «Det  er  en  lille,  meget  ung 
familie,  Paulo.  Faderen  døde  for  to  år  siden,  og  moderen 
er  meget  fattig  og  meget  svag  og  har  to  små,  som  ikke 
kender  den  lykke,  som  du  kender,  min  søn.  Tag  disse 
ting  og  bring  dem  til  denne  familie,  men  sig  ikke  noget 
om,  hvor  du  kommer  fra.  Det  er  bedst  at  være  tavs,  når 
man  giver.« 

„Hvilken  lykke?"  tænkte  Paul.  „Jeg  er  da  ikke  spor 
lykkelig."  Her  var  stedet;  det  var  så  lille  og  så  gammelt, 
at  det  forbløffede  ham.  Han  gøs  og  tænkte  på  sit  eget 
gode,  varme  og  solide  hjem,  imens  han  trak  sin  vogn 
op  foran  døren.  Inde  fra  huset  lød  en  stemme  som  sang, 
„Away  in  a  manger,  no  crib  for  a  bed,  the  little  Lord 
Jesus  . .  ."  Paul  fik  en  klump  i  halsen. 

Han  bankede  på  døren.  Sangen  stoppede  og  et  øje- 
blik efter  lød  der  slæbende  skridt  indefra,  og  døren  blev 
åbnet.  Kvinden,  der  lukkede  op,  var  ikke  nær  så  høj  som 
han  og  ikke  halvt  så  kraftig.  De  små  „spøgelser",  der 
klyngede  sig  til  hendes  pjaltede  tøj,  syntes  hovedsageligt 
at  bestå  af  øjne.  „Ja,  hvad  er  der?" 

Paul  gjorde  en  synkebevægelse  og  sagde:  „Jeg  er 
kommet  fra  en  ven,  som  ønsker  jer  en  glædelig  jul  og  må 
Gud  velsigne  jer." 

Kvinden  gik  forbavset  til  side,  da  Paul  begyndte  at 
bære  de  mange  pakker  ind  i  huset,  hvor  han  lagde  dem 
på  det  bare  gulv. 

Da  han  gik,  så  han  sig  tilbage  en  sidste  gang,  og 
så  at  de  tre  skikkelser,  som  syntes  at  være  stivnet  i 
døren,  pludselig  bevægede  sig.  Den  lille  pige  rev  en 
pakke  op,  hendes  broder  gjorde  ligeså  med  en  anden. 

„Se,  mor,  mad!  Åh,  mor,  mor,  en  kjole  til  mig!  og 
en  frakke  til  dig!  Så  kom  julemanden  alligevel!" 

Deres  grædende  lille  moder,  som  var  alt  for  over- 
vældet til  ■at  protestere  mod  herlighederne  på  gulvet, 
råbte  efter  Paul:   „Må  Herren  velsigne  dig.  Du  er  svaret 


på  mine  bønner.  Gud  velsigne  dig,  Gud  velsigne  dig, 
Gud  velsigne  dig!" 

„Mor  kom   nu  her." 

Hun  lukkede  døren. 

Folk  stirrede  efter  Paul,  Antonios'  søn,  da  han  med 
strålende  ansigt  løb  ned  ad  gaden  trækkende  en  tom 
vogn  efter  sig,  imens  han  sang  af  fuld  hals:  „Fryd  dig 
O,  Jord,  bered  dig  nu,  tag  mod  din  konge  stor."  O 

Den  præsiderende 
biskop  taler  til 
ungdommen  om 


VISDOMS- 
ORDET 


AF  BISKOP  JOHN   H.  VANDENBERG 


Enhver,  som  har  set  ned  i  Grand  Canyon  i  det  vest- 
lige U.S.A.,  bliver  overvældet  af  dens  umådelige  stør- 
relse. Den  er  fra  fire  til  atten  miles  bred,  og  på  det 
dybeste  sted  er  bunden  over  en  miles  under  niveau.  Når 
man  ser  på  denne  enorme  kløft,  kommer  man  uund- 
gåeligt til  den  konklusion,  at  det  må  have  krævet  en 
enorm  kraft  eller  en  gigantisk  sammentrækning  for  at 
frembringe  et  så  enormt  ar  i  jordens  overflade. 

Og  dog  får  vi  at  vide,  at  denne  kløft  hovedsageligt  er 
frembragt  af  den  grusfyldte  Coloradoflods  uophørlige 
gnaven;  den  flod,  der  nu  ligner  et  sølvbånd,  som  er  lagt 
langs  kløftens  bund. 

På  samme  måde  kan  små  overtrædelser  og  undladelse 
af  at  adlyde  fastsatte  og  beviste  love  lave  nogle  tra- 
giske  „ar"   i  vore  liv. 

For  et  hundrede  og  tredive  år  siden  blev  der  givet 
os  en  åbenbaring,  som  skulle  hjælpe  os  til  at  lede  vore 
handlinger  og  tanker  ind  i  baner,  som  ville  fremme 
opbyggelsen  af  karakteren  og  muliggøre  opnåelsen  af  det 
evige  liv.  Denne  åbenbaring  er:  „Et  visdomsord  .  .  .  givet 
som  et  princip  med  en  forjættelse  og  afpasset  efter  de 
svages  evne,  ja,  de  allersvageste  blandt  alle  de  hellige 
som  er,  eller  kan  kaldes  hellige.  Se,  sandelig,  så  siger 
Herren  til  jer:  På  grund  af  de  onde  hensigter,  som  er 
og  vil  være  i  rænkefulde  menneskers  hjerter  i  de  sidste 
dage,  har  jeg  advaret  jer  og  advarer  jer  atter  ved  at 
give  jer  dette  visdomsord  gennem  åbenbaring."  (L.  &  P. 
89:1,  3-4.) 

Herren    advarede    os    blandt    andet    mod    brugen    af 


tobak  samt  stærke  og  varme  drikke.  Selv  om  visdoms- 
ordet  er  afpasset  efter  „De  svages  evne  .  .  ."  er  der  folk, 
som  spørger  om,  hvad  det  kan  skade  at  tage  sig  en 
cigaret  eller  en  drink.  Mange  mennesker  har  fundet  sva- 
ret på  dette  spørgsmål,  når  de  ser  tilbage  på  et  liv, 
som  er  smuldret  væk  gennem  alkoholisme,  kræft,  hjer- 
tesygdomme, eller  hvad  der  er  endnu  mere  alvorligt, 
gennem  åndeligt  fordærv,  som  er  resultatet  af  ikke 
at  adlyde  Herrens  ord. 

Vor  omsorg  for  de  unge  omfatter  ikke  blot  deres 
sundhed,  men  også  deres  åndelige  velbefindende.  Vis- 
domsordet  er  afpasset  efter  „  ...  de  svages  evne,  ja 
de  allersvageste  af  de  hellige  som  er,  eller  kan  kaldes 
hellige  .  .  ."  Det  er  et  sted,  hvor  man  kan  begynde,  hvis 
man  vil  udvikle  sig  i  Guds  rige.  Visdomsordet  er  en  del 
af  et  fundament,  som  man  kan  bygge  sin  karakter  op 
på.  Følgerne  af  at  bryde  visdomsordet  er  alvorlige,  fordi 
de  kan  føre  et  menneske  ud  af  vor  himmelske  Faders 
åndelige  nærhed. 

Der  er  en,  som  engang  skrev: 

„Når  helbredet  er  gået  tabt,  er  noget  gået  tabt. 

Når  karakteren  er  gået  tabt,  er  alting  gået  tabt." 

Den  betydning,  Kirkens  ledere  tillægger  Visdoms- 
ordet, skyldes  ikke,  at  det  er  det  største  bud,  for  det  er 
det  ikke.  Men  det  skyldes,  at  det  er  et  udgangspunkt  i 
bestræbelserne  på  at  opbygge  åndelighed.  En  ung  mand, 
der  bærer  Præstedømmet  og  en  ung  kvinde  i  Kirken, 
bør  holde  sig  højt  hævet  over  de  fælder,  som  livet  er 

så  fuldt  af,  thi   de  onde   hensigter  som   er,   og  vil 

være  i  rænkefulde  menneskers  hjerter,  i  de  sidste  dage." 

Det  ondes  kræfter  vil  gerne  have  ungdommen  til  at 
tro,  at  der  ikke  er  noget  ondt  i  at  ryge  en  cigaret,  at 
drikke  et  glas  spiritus,  eller  en  kop  kaffe  eller  the,  og 
milliarder  af  kroner  bliver  brugt  på  at  fremme  det  ondes 
hensigter.  Men  Herrens  ord  er  tydelige  og  klare,  og  intet 
argument,  grundsætning  eller  slogan  kan  ændre  Guds 
befalinger.  Han  har  gennem  sin  tjener  erklæret:  „Ved  I 
ikke,  at  I  er  Guds  tempel,  og  at  Guds  Ånd  bor  i  jer? 

Om  noget  menneske  ødelægger  Guds  tempel,  da 
skal  Gud  tilintetgøre  ham,  thi  Guds  tempel  er  helligt,  og 
dette  tempel  er  I."   (1.  Kor.  3:16-17.) 

På  grund  af  sin  store  kærlighed  til  os  har  Herren 
advaret  os  mod  de  nedbrydende  kræfter,  som  den  onde 
anvender  for  at  vanhellige  vor  ånds  tempel.  Visdoms- 
ordet er  et  princip,  som  Kirkens  unge  kan  bygge  på.  Q 

Melissas  forældre  vidste,  at  den  største  gave,  de  kunne  give  deres 
barn,  var  et  hjem,  hvor  hun  kunne  lære  .  .  . 

At  have  tillid  og  at  adlyde 


AF  RICHARD   H.  OG 
DORALEE  D.   MADSEN 


Mange  gange  har  vi  genkaldt  os  den  vidunderlige  søndag  i  maj  for  næsten  syv 
år  siden,  da  vores  lille  datter  blev  velsignet.  Biskoppen  deltog  sammen  med  den 
stolte  fader  og  barnets  onkel  i  den  kreds,  der  omgav  hende,  og  som  havde 
myndighed  til  at  give  hende  et  navn  og  en  velsignelse,  endda  en  faders  velsignelse. 
Den  unge  militærmand,  der  stolede  på  Herrens  Ånd,  og  som  var  styrket  af  det 
Præstedømme,  han  bar,  sagde:  „  . . .  Det  navn,  dine  forældre  har  valgt  til  dig,  er 
Melissa  Madsen,  og  idet  jeg  ærer  den  ret  og  det  privilegium,  der  er  blevet  givet 
mig  som  din  fader,  velsigner  jeg  dig  ..."  Da  han  havde  fuldført  velsignelsen,  var 
de  unge  forældres  inderligste  håb  og  ønsker  for  deres  lille  datter  beseglet  til  deres 
himmelske  Fader. 


Kort  tid  senere  overvejede  vi  ovennævnte  begivenhed 
og  indså,  at  det  var  vores  pligt,  som  Melissas  forældre, 
gennem  lydighed  at  forberede  hende  til  at  være  i  stand 
til  at  modtage  de  velsignelser,  vi  havde  ønsket  for  hende. 
Vi  ville  aldrig  få  den  sande  lykke,  før  vi  havde  omdannet 
vor  himmelske  gave  til  et  ansvarsbevidst  og  lydigt  men- 
neske. 

Nu  da  vi  har  haft  Melissa  i  næsten  seks  år,  må  vi 
gang  på  gang  finde  nye  definitioner  for  ord  som  tillid,  re- 
spekt, lydighed  og  ærlighed.  Den  6-åriges  øjne  og  ører 
udforsker  disse  ærværdige  begreber  ihærdigt,  ligesom 
hun  holder  øje  med,  om  hendes  forældre  lever  i  overens- 
stemmelse med  dem.  Melissa  husker  meget  vel  den  ulyk- 
kesaften, da  hun  under  leg  havde  fået  en  stor  flænge  i 

hovedet.  Vi  styrtede  til  hospitalet  for  at  få  skaden  be- 
handlet. Øjeblikke  senere. lå  Melissa  på  operationsbordet 
vågen   og    bange   fordi   sygeplejersker,    læger,    portører, 


bårer  og  den  øvrige  hospitalsaktivitet  hvirvlede  rundt 
omkring  hende.  Idet  hun  knugede  sin  fars  hånd  så  meget, 
at  hendes  negle  borede  sig  ned  i  huden,  og  idet  hun 
så  op  i  sin  mors  beroligende  ansigt,  lå  hun  uden  at  vige 
tilbage  og  uden  at  græde,  mens  lægen  syede  hendes  sår 
sammen.  I  al  denne  skræmmende  forvirring  var  det 
tydeligt,  at  hun  havde  lært  at  have  tillid  til  sine  forældre, 
og  det  havde  hjulpet  hende  til  at  forblive  rolig. 


Melissa  er  sin  opgave  voksen 

Af  erfaring  vidste  hendes  forældre,  at  de  kunne  stole 
på  Melissa,  da  hun  ofte  havde  bevist,  at  hun  ville  adlyde 
dem.  Mens  de  gik  op  og  ned  ad  Wasatch  Boulevard  en 
morgen  efter  de  havde  fulgt  far  til  arbejde,  blev  de 
meget  forskrækkede,  da  de  så  bjerget  over  deres  hjem 
stå  i  flammer.  Det  så  ud  til,  at  hundreder  af  mennesker 

prøvede  at  slukke  branden.  Mor  vidste,  at  det  brændte 
i  deres  baggård.  Der  var  brandbiler  hele  vejen  rundt  om 
huset,  da  de  kørte  op  ad  den  støjende  gade.  Efter  hurtigt 
at  have  parkeret  bilen  skyndte  mor  sig  at  undersøge 
sagen  nærmere.  Hun  ville  ikke  udsætte  de  fire  børn  for 
nogen  unødig  fare,  derfor  gav  hun  uden  nærmere  for- 
klaring den  6-årige  Melissa  baby  i  armene,  de  andre 
børn  ved  hånden  og  gik  over  mod  naboens  hus.  Melissa 
fik  besked  på  at  passe  på  sine  søskende,  indtil  hun  kom 
tilbage,  hun  måtte  berolige  baby  og  hjælpe  sine  to  andre 
søstre  i  sikkerhed  i  naboens  hjem. 

Først  da  brandfaren  var  overstået,  alarmsirenerne  var 
hørt  op,  og  der  igen  var  fred  og  ro,  betroede  det  lille 
barn  sin  angst  og  frygt  for  sin  mors  og  hjemmet  skæbne 
til  sine  forældre.  Hun  havde  accepteret  det  ansvar,  der 
var  blevet  pålagt  hende,  hun  havde  adlydt  sin  mors 
ordrer,  og  selv  om  hun  selv  var  bange,  havde  hun  ventet 
til  senere  med  at  spørge.  Mor  havde  ikke  været  bange 
for  at  pålægge  sin  6-årige  datter  så  stort  et  ansvar, 
hun  vidste,  at  Melissa  var  opgaven  voksen,  og  at  hun 
ville  adlyde. 

Timothy  fik   ingen   anden  chance. 

Som  forældre  er  vi  særlig  glade,  når  vore  børn  lærer 
at  adlyde  hjemmets  ordensregler.  Disse  regler  er  grund- 
læggende, når  det  gælder  om  at  skabe  et  lydigt  barn.  Et 
6-7  årigt  barn  kan  lære  at  rette  sig  efter  spisetiderne, 
ligesom  de  kan  lære  at  adlyde  en  bestemt  sengetid.  Et 
barn  lærer  respekt  for  sit  hjem  ved  at  overholde  reglen 
om  at  lege  i  børneværelset  og  ikke  i  den  „fine"  stue. 
Når  barnet  vil  besøge  en  kammerat,  bør  det  overholde 


husordenen  og  spørge  mor  først  eller  telefonere  straks 
ved  ankomsten  til  vennens  hjem  og  give  besked. 

Sundshedreglerne  er  vigtige  for  et  barns  opvækst,  det 
er  let  at  danne  gode,  sunde  vaner,  som  f.eks.  at  vaske 
hænder  før  måltiderne,  børste  tænder  efter  maden,  bade 
regelmæssigt,  deltage  i  udendørs  sportsaktiviteter  og  få 
tilstrækkelig  søvn  om  natten. 

Respekt  for  andre,  en  politibetjent,  en  søndagsskole- 
lærer, en  yngre  broder  eller  søster  eller  nabo,  kan  opnås 
ved  forældrenes  eksempel.  Børns  respekt  for  Guds  bud 
og  befalinger  udvikles  gennem  bøn,  derfor  ynder  for- 
ældre at  høre  deres  børn  lede  familiebønnen. 

For  nylig  læste  vi  i  avisen  om  en  lille  dreng  på  Melis- 
sas alder,  der  hed  Timothy.  En  aften  opdagede  hans 
mor,  at  hendes  to  yngste  børn  havde  spist  af  nogle  pil- 
ler, der  var  farlige  for  børn.  Timothy  nægtede,  at  han 
havde  spist  nogle.  Moderen  tog  alle  tre  med  på  hospitalet, 
hvor  de  to  yngste  fik  maveindholdet  udpumpet.  Timothy 
benægtede  stadig,  at  han  havde  spist  nogle  af  pillerne, 
så  han  blev  ikke  behandlet.  Alle  tre  børn  kom  hjem  og 
blev  lagt  i  seng.  Næste  morgen  så  hun  til  børnene.  De 
to  yngste  var  kvikke  og  raske,  Timothy  var  død. 

Det  gør  en  smule  ondt,  at  denne  lille  fyr  ikke  havde 
lært  livets  vigtigste  læresætning:  lydighed.  Hans  fejlag- 
tige oplysning  blev  opdaget  for  sent,  der  ville  ikke  kom- 
me en  chance  til. 

En  læresætning  for  forældre  og  børn 

Kong  Benjamin  udtalte  sig,  kort  tid  før  han  døde, 
om  forældres  og  børns  forhold.  Han  sagde  til  forældrene: 
„Og    I   vil    ikke  tilstede,    at  jeres    børn   går  sultne   eller 

med  den  stolte  fader  og  barnets  onkel  i  den  kreds,  der  omgav  hende, 


nøgne,  ej  heller  vil  I  tilstede,  at  de  overtræder  Guds  love 
og  strides  og  kives  indbyrdes  og  tjener  djævelen,  som 
er  syndens  Herre,  og  som  er  den  onde  ånd,  som  vore 
fædre  har  talt  om,  han,  som  er  en  fjende  af  al  retfær- 
dighed. Men  I  vil  lære  dem  at  vandre  på  sandhedens 
og  dydens  veje.  I  vil  lære  dem  at  elske  og  tjene  hinan- 
den." (Mosiah  4:14,  15.)  Da  denne  formaning  er  tilsigtet 
forældrene,  har  den  naturligvis  også  en  vis  interesse  for 
børnene.  Hvis  forældre  og  børn  ville  agte  på  denne  for- 
maning, ville  de  også  blive  lykkelige.  Ved  at  belære  og 
formane  gennem  eget  eksempel  og  med  hjælp  fra  vor 
himmelske  Fader  gennem  den  Helligånd  kan  forældre 
opnå  den  tilfredsstillelse  at  se  deres  børn  gå  ind  på 
livets  vej  med  en  god  og  sund  indstilling  til  tilværelsen. 
Forældre  glæder  sig  over  deres  6-7  årige  barns  tyde- 
lige vækst  og  udvikling,  når  det  lærer  at  adlyde  Guds 
bud,  hjemmets  ordensregler  og  samfundets  love.  For- 
ældre bør  elske  deres  børn  og,  med  Herrens  hjælp,  be- 
stræbe sig  på  at  hjælpe  dem  til  at  forstå  de  velsignelser, 
de  er  blevet  givet  som  små.  Gud  velsigner  forældre  med 
stor  glæde,  når  de  har  sørget  for,  at  deres  barn  har 
lært  disse  ting.  O 


Husk 


AT  FORNY  DERES 

LINDSAY  R.   CURTIS 


Kærlighedens  magt 


Aftenen  var  kold,  fugtig  og  truende  i  ordets  fulde 
betydning.  Det  var  sådan  en  aften,  som  læger  i  almin- 
delighed ønsker  at  glemme;  men  nu  var  det  ikke  desto 
mindre  blevet  en  aften,  jeg  vil  mindes  længe! 

Tre  måneder  tidligere  var  min  far  kommet  til  skade, 
så  han  ikke  kunne  bruge  sine  ben  og,  for  et  stykke  tid 
i  hvert  fald,  heller  ikke  kunne  tale.  Styrken  i  benene 
syntes  at  være  forsvundet  for  altid,  men  evnen  til  at 
tale  vendte  langsomt  og  kun  gradvist  tilbage.  Far  havde 
nu  levet  et  nyttigt  og  succesrigt  liv  i  94  år,  gift  med  sin 
barndomsveninde  og  far  til  ti  forkælede  børn,  som  alle 
var  ham  meget  hengivne.  Nu  håbede  og  bad  alle  hans 
efterkommere  om,  at  den  vitalitet,  han  altid  havde  været 
i  besiddelse  af,  måtte  vende  tilbage  til  trods  for  hans 
høje  alder. 

Som  det  eneste  medlem  af  lægestanden  i  den  store 
familie,  havde  jeg  kørt  far  til  hospitalet  60  km  væk,  hvor 
jeg  hele  tiden  kunne  være  i  nærheden  af  ham  og  passe 
på  ham.  Efterhånden  gik  det  op  for  os,  at  han  aldrig 
ville  være  i  stand  til  at  tage  hjem  igen.  Efter  tre  måneders 
omhyggelig  pleje  var  det  klart,  at  hans  engang  så  vitale 
legeme,  som  havde  tjent  ham  så  længe  og  upåklageligt, 
ikke  kunne  mere.  Det  havde  fortjent  at  blive  stedt  til 
hvile. 

Og  nu,  midt  i  denne  triste  nat,  var  fars  puls  så  svag, 
at  den  næppe  kunne  måles.  Hans  temperatur  var  unor- 
malt lav,  hans  blodtryk  var  ustabilt  og  faldt  langsomt  og 
hans  reflekser  fortalte  om  hans  alvorlige  tilstand  ved  at 
forsvinde  en  efter  en.  Efter  tre  måneders  desperat  kamp 
synes  hans  ærværdige  sjæl  ikke  at  være  tilfreds  med 
legemet.  Min  far  var  døende. 

Min  første  tanke  var,  at  jeg  ikke  burde  bekymre  min 
mor,  hvis  helbred  mildest  talt  var  skrøbeligt.  Hun  skulle 
ikke  afbrydes  i  sin  søvn,  og  langt  mindre  ulejliges  ud  på 
en  60  km  lang  køretur  i  den  kolde  nat,  når  hun  måske 
alligevel  ville  komme  for  sent  til  at  se  far  i  live.  Hvis 
hun  endelig  nåede  frem  inden  han  døde,  ville  hun  bare 

finde    ham    dybt   bevidstløs    og    i    en    sådan    tilstand,    at 
ingen  læge  mere  kunne  gøre  noget  for  ham. 

Da  slog  det  mig  pludselig,  at  mine  forældre  efter  66 
års  ægteskab  havde  krav  på  at  være  sammen  de  sidste 
minutter  af  min  fars  liv  på  denne  jord.  Det  var  en  hellig 
ret,  som  langt  overgik  mine  tidligere  argumenter.  Jeg 
følte,  at  hverken  mor  eller  far  ville  tilgive  mig,  hvis  jeg 
nægtede  dem  dette  privilegium.  Kun  med  stor  anstren- 
gelse klarede  min  mor  turen  fra  hjemmet  til  hospitalet. 
I  hast  blev  hun  i  sin  rullestol  kørt  hen  til  sin  døende 
ægtefælles  sengekant.  Som  det  var  hendes  vane,  når 
noget  var  vigtigt,  ville  hun  absolut  stå  op!  Hun  blev 
bogstaveligt  løftet  op  af  rullestolen  og  kom  på  benene. 
Usikkert  bøjede  hun  sig  over  min  fars  blege  ansigt,  idet 
hun  strøg  de  få  grå  hår  på  hans  hoved,  som  hun  havde 
gjort  det  tusinder  af  gange  før.  Hun  græd  eller  hulkede 
ikke  spor,  men  lænede  sig  blot  frem,  kyssede  ham  på 
panden  og  sagde  direkte  ind  i  hans  øre:  „Åh  far,  jeg 
elsker  dig!" 

Fars  sidste  leveår  var  blevet  formørket  af  et  grad- 
vist tab  af  hørelsen,  men  han  havde  altid  hørt  mor, 
når  hun  talte  til  ham.  Og  nu  skete  der  noget  vidunder- 
ligt for  denne  døende  mand.  Pludselig  kom  en  tåre  frem 
i  hans  øjenkrog.  Da  tåren  trillede  ned  ad  hans  kind, 
steg  hans  puls,  hans  blodtryk  begyndte  atter  at  stige 
og  hans  reflekser  vendte  langsomt  tilbage.  I  begyndelsen 
var  det  næsten  umærkeligt,  men  siden  var  det  et  faktum, 
at  far  var  ved  at  vågne  af  sin  bevidstløshed. 

Vi  forlod  værelset  —  undtagen  mor.  Da  vi  vendte 
tilbage,  var  far  igen  faldet  tilbage  i  sin  bevidstløshed, 
men  mor  sagde:  „Vi  havde  et  glimrende  møde  om  nogle 
meget  vigtige  ting." 

Man  behøver  ikke  være  læge  for  at  vide,  at  den 
eneste  jordiske  magt,  der  er  stærk  nok  til  at  bygge  bro 
over  afgrunden  mellem  liv  og  død,  er  kærlighed! 

O 


Fra  Missionens 


i  ■■  ■■  i 

i  II I 


Præsidentskab 


Det  er  juletid  i  Danmark,  og  mange  gange  i  de 
forløbne  41  år  har  jeg  tænkt  på  at  tilbringe  bare 
endnu  en  jul  i  min  faders  dejlige  lille  land  —  Dan- 
mark. 

Mine  tanker  går  tilbage  til  den  gang,  da  jeg 
som  ung  missionær  i  Aarhus  frydede  mig  over 
de  storslåede  og  festlige  juleforberedelser. 

Gaderne  var  fulde  af  glade  mennesker  og  smi- 
lende ansigter,  butikkerne  var  fyldt  med  vidunder- 
lige gaver  for  unge  og  gamle,  og  der  blev  pudset 
og  poleret  i  hjemmene  i  forventning  om  den  vidun- 
derlige tid.  Især  var  børnene  glade,  og  deres  øjne 
strålede  af  undren  over  den  strålende  tid,  som  de 
aldrig  ville  glemme. 

Der  blev  købt  ind  af  mad  —  hundreder  af  små- 
kager blev  bagt,  alle  familiens  livretter  blev  lavet, 
og  alle  folk  var  venlige  mod  hinanden  —  en  stor 
forandring  skete.  Jo,  det  var  juletid! 

Jeg  antager,  at  julen  særlig  blev  skabt  for  bør- 
nene, når  de  venter  alt  det  meget  legetøj  og  andre 
gaver,  julesangene  når  de  danser  rundt  om  det 
strålende  juletræ,  deres  drøm  om  den  mest  vidun- 
derlige af  alle  tider  på  året.  De  kan  næppe  holdes 
i  sengen  og  falder  først  i  søvn,  når  de  er  helt  ud- 
mattet, og  så  drømmer  de,  som  kun  et  barn  kan 


drømme,  om  det  dejlige  legetøj  og  deres  vidunder- 
lige forældre  og  søskende. 

Så  ringer  kirkeklokkerne,  sneen  har  dækket  alt 
med  sin  smukke  hvide  kappe.  Julens  glæde  er  over 
os.  Der  er  varme  og  kærlighed  i  ethvert  smil,  i 
ethvert  hjem.  Ja,  det  er  en  glædens  tid,  en  tid  til 
gamle  venner,  en  tid  til  at  udtrykke  sin  taknemmelig- 
hed, en  tid  til  overvejelse.  Det  er  dage,  hvor  vi 
fejrer  vor  Mesters  fødselsdag  —  Jesus  af  Nazaret. 

Jeg  tror,  at  julen  betyder  mere  for  de  Sidste 
Dages  Hellige  end  den  gør  det  for  andre.  Det  skulle 
den  i  det  mindste  gøre. 

Det  er  en  hjemmenes  tid,  med  vore  familier,  vore 
venner  og  vore  søskende  i  Evangeliet.  Det  er  en 
tid  til  at  fryde  sig,  en  tid  til  forståelse,  en  tid  til  ny- 
vurdering, en  tid  til  taksigelse,  en  tid  hvor  vi  atter 
kan  indvie  vort  liv  til  den  virkelige  julens  ånd,  Kristi 
Ånd. 

Sandsynligvis  var  nogle  af  de  vigtigste  ting  Han 
lærte  os:  „Tilgiv  dem,  Fader,  thi  de  ved  ikke,  hvad 
de  gør,"  „Lad  den,  som  er  uden  synd,  kaste  den 
første  sten,"  „Gå  bort  og  synd  ikke  mere,"  „Elsk 
hverandre"  og  „Besøg  enkerne  og  de  faderløse 
i  deres  trængsel  og  hold  dig  uplettet  af  verden." 

Gud  give,  at  denne  jul  må  blive  den  lykkeligste 
I  har  haft,  fordi  I  er  draget  nær  til  Ham  og  Hans 
store  lærdomme,  at  I  i  sandhed  vil  elske  hinanden, 
således  som  Han  har  elsket  jer. 

Vi  —  familien  Pehrson  —  er  så  stolte  og  lykke- 
lige over  at  være  sammen  med  jer  denne  jul.  Besøg 
os,  I  er  velkomne,  I  må  være  vor  familie  i  år;  det  er 
første  gang  i  36  år  vi  har  været  borte  fra  vore  kære 
derhjemme! 

Tak  for  jeres  mange  venligheder,  I  er  vidunder- 
lige. Vi  ønsker  jer  en  rigtig  glædelig,  vidunderlig 
jul! 

Paul,  Ruth  og  Nels  Pehrson 

Missionspræsident  Don  L.  Christensen 
overrækker  diplomer  til  vore  dygtige 
volleyball-piger 


Udmattet,  som  efter  en  længere  løbetur 


FESTIORD  1969  BORLANGE 


Større  dansk  succes  end  nogensinde 
tidligere! 

Den  varmeste  uge  i  sommeren  1969 
faldt  som  sædvanlig  sammen  med  Festi- 
nord,  som  dette  år  afholdtes  i  Borlånge, 
en  venlig  lille  by  med  ca.  50.000  indbyg- 
gere i  det  maleriske  Dalarne  i  Sverige. 

For  første  gang  ankom  danskerne  til 
Festinord  i  busser.  Københavnerne  og 
odenseanerne  tog  over  Malmo,  hvor  de 
mødtes  med  sydsvenskerne,  for  derefter 
at  følges  til  Borlange.  Jyderne  rejste  over 
Goteborg,  hvor  de  samledes  med  de  der- 
boende svenskere.  Busturen  gik  næsten 
smertefrit  på  trods  af  den  lange  afstand 
og  af,  at  en  af  deltagernes  kufferter  „gik 
op  i  limningen". 

Der  var  gjort  et  enestående  arbejde 
fra  svensk  side  for  at  hele  arrangementet 
skulle  blive  godt.  Det  var  meget  impone- 
rende at  se  en  hel  by  stå  på  pinde  for 
600  unge  mormoner,  som  holdt  Festinord. 
Aldrig  har  vi  haft  så  megen  plads  at 
boltre  os  på.  På  sovesalene  var  der  flere 
steder  ligefrem  plads  til  at  anbringe  ba- 
gage i  nærheden  af  sin  madras,  hænge 
smokingen  og  balkjolen  op,  og  det  var 
kun  sjældent  man  fik  sovekammeratens 
albue  i  hovedet  i  nattens  løb.  Foruden  de 
to  skoler,  hvor  henholdsvis  pigerne  og 
drengene  sov,  var  der  stillet  en  dejlig  ny 
svømmehal  med  alle  faciliteter  til  rådig- 
hed, lige  så  vel  som  bowlingbaner  med 


instruktører  var  for  hånden.  Vi  behøvede 
blot  at  dokumentere,  at  vi  var  mormoner, 
så  var  alt  gratis,  og  havde  man  glemt  sit 
lille  pas,  kunne  man  klare  den  med  første 
vers  af  „Kom,  kom,  Guds  folk."  Jeg  over- 
værede ofte  den  situation,  at  nogle  af 
byens  agtværdige  borgere  var  draget  af 
huse  for  at  forfriske  sig  i  svømmehallens 
blågrønne  vand,  men,  ak,  de  fik  følgende 
besked:  „Desværre,  vi  beklager,  men 
hele  svømmehallen  er  lånt  ud  til  mormo- 
nerne i  de  næste  par  dage,  så  De  må 
nøjes  med  haveslangen  derhjemme." 

SPORTEN  EN  DANSK  SUCCES. 
Første  egentlige  programpunkt  var  sport, 
med  atletik  den  første  og  boldspil  den 
næste  dag.  Ved  den  store  indmarch  til 
Stadion  viste  det  sig  til  både  vor  egen  og 
andres  forbavselse,  at  det  danske  mand- 
skab var  større  en  både  det  svenske  og 
det  norske,  og  det  varede  heller  ikke 
længe,  førend  de  andre  fik  at  mærke,  at 
vi  på  mange  felter  også  var  betydelig 
stærkere.  Vi  bringer  nogle  af  resultaterne. 

Torsdag  aften  samledes  vi  alle  i  byens 
store  hal  til  en  storslået  dansefestival, 
storslået  fordi  vi  selv  var  med!  Der  var 
danseopvisninger  fra  Norge,  Sverige, 
Danmark  samt  Borlanges  eget  hjemme- 
hold, der  gav  den  med  spillemænd  og 
hele  molevitten.  Men  det  var  ikke  svært 
at  mærke  på  stemningen,  da  de  danske 
mormon-folkedanseres  piger  kom  slæben- 


de med  en  prærievogn,  hvori  deres  re- 
spektive partnere  var  spærret  inde,  at  vi 
stadig  er  Festi nord-favoritter  også  på 
dette  punkt. 

Fredag  aften  efter  basketball-tourne- 
ringen,  hvor  to  mand  endte  på  skadestuen, 
afholdtes  musikfestival  i  aulaen  på  piger- 
nes skole.  Programmet  bestod  blandt  an- 
det af  et  knaldgodt  kor,  bestående  af  med- 
lemmer fra  alle  tre  lande,  som  vi  håber 
at  få  at  høre  på  bånd  engang.  Senere  på 
aftenen  kom  diverse  muntre  og  swingen- 
de rytmer,  som  indslag  fra  de  forskellige 
lande. 

Lørdagen  tilbragte  vi  på  udflugt  i  Da- 
larnes skønne  landskaber.  I  en  af  Sveri- 
ges mange  dejlige  folkeparker  gjorde  vi 
holdt  og  fik  os  en  herlig  dukkert  samt  en 
bid  brød.  Om  aftenen  var  vi  alle  vidne  til 
et  sært  syn.  Gennem  fire  dage  havde  man 
kun  set  sine  kammerater  i  levies  og  skjor- 
teærmer, og  man  kendte  dem  enten  som 
„hende,  80  m  løberen",  eller  „ham, 
knoldesparkeren,  du  ved  nok",  og  pludse- 
lig så  man  dem  komme  marcherende  i 
stiveste  puds,  piger  i  lange  kjoler  med 
slæb  og  pelsværk,  og  drenge  i  „Amor"s 
gallasmoking,  forklædte  til  ukendelighed. 

Søndagen  var  en  værdig  afslutning 
på  noget,  der  gerne  måtte  have  varet  et 
par  uger  længere.  Der  afholdtes  møde  for 
Præstedømmet  og  et  meget  afvekslende 
pigemøde,  med  levende  demonstrationer. 


396 


ordning  fra  Rom,  ifølge  hvilken  Joseph  og  Marie 
måtte  drage  til  Betlehem  for  at  betale  deres  skatter. 

Da  de  var  kommet  dertil,  efter  at  være  rejst  fra 
Nazareth,  var  der  ikke  plads  til  dem  i  herberget,  så 
de  måtte  ty  til  det  sted,  hvor  karavanerne  holdt  til 
—  ikke  i  en  stald,  som  vi  forestiller  os,  men  i  en 
hule  i  kalkstensklippeme,  hvor  dyrene  opholdt  sig, 
og  der,  i  disse  meget  beskedne  omgivelser,  blev 
menneskenes  Frelser,  Guds  Søn  født. 

Jesus,  født  i  krybben,  arvede  al  sin  magt  fra  sin 
Fader,  Gud  vor  Skaber.  Han  tjente  kun  tre  år  blandt 
mennesker,  og  dog  er  der  ikke  et  menneske,  der 
kan  sige,  at  Han  ikke  var  det  største  menneske, 
der  nogensinde  har  levet  på  jorden;  den  mest  fuld- 
komne mand,  der  nogensinde  har  vandret  blandt 
mennesker.  Han  udrettede  ikke  noget  af  det,  som 
sædvanligvis  gør,  at  mennesker  ude  i  verden  bli- 
ver betragtet  som  store.  Han  var  ikke  forsker  eller 
opfinder.  Han  var  ikke  nogen  retslærd,  og  dog  satte 
Han  retslærde  til  vægs.  Han  var  ikke  forfatter.  Vi 
har  intet  skrevet  fra  Hans  hånd,  undtagen  da  Han 
skrev  med  sin  finger  i  sandet;  og  ingen  ved,  hvad 
Han  skrev  for  at  hjælpe  en  stakkels  kvinde  mod  de 
stolte  og  hovmodige  farisærers  anklage. 

På  ingen  af  de  områder,  hvor  mænd  og  kvin- 
der vinder  deres  laurbær,  kunne  vi  sige,  at  Jesus 
var  stor,  men  hvad  angår  karakter,  var  Han  suve- 
ræn. 

Ansvaret  for  at  stifte  fred  i  verden  påhviler  ikke 
blot  folkenes  leder.  Det  påhviler  den  enkelte,  hvert 
hjem,  hver  by  og  landsby. 


Ved  juletid, 

når  sneen  hvid 

sig  lægger  på  markens  tuer, 

når  julens  træ 

fra  skovens  læ  bli'r  hentet 

til  julens  stuer, 

da  fyldes  vort  hjerte 

med  barnlig  fryd, 

og  landet  over  fra  nord 

til  syd 

vi  høre  et  ønske 

vi  høre  et  ønske  om 
glædelig  jul ! 


Sandheden  i  Kristus  må  anerkendes  af  dig  og  af 
mig,  og  sandheden  i  Hans  filosofi  må  antages  af 
os  begge,  hvis  vi  håber  på  at  vokse  i  åndelig  styrke. 

På  vejen,  der  fører  til  åndelig  fremgang,  er  der 
særlige  nødvendige  og  bestemte  trin,  hvis  vi  blot 
vil  forstå  dem. 

1.  Frihedsbevidsthed.  Det  er  det  princip,  der 
begyndte,  da  Kristus  modtog  sin  udvælgelse  til  sin 
jordiske  mission.  Gud  ønsker,  at  mennesket  skal 
blive  Ham  lig,  men  for  at  blive  det,  må  Han  først 
gøre  dem  frie. 

2.  Selvbeherskelse.  Vi  kan  ikke  gøre  frem- 
skridt, uden  at  vi  overvinder  og  besejrer  fristelser, 
som  Jesus  gjorde. 

3.  Forståelse  af  pligter.  Her  var  Kristus  igen  et 
eksempel,  idet  Han  ofrede  sin  egen  behagelige  til- 
værelse og  sine  egne  fornødenheder  for  at  tjene 
andre. 

4.  At  underkaste  sig  Guds  vilje.  Menneskets 
største  åndelige  målsætning  er  at  tale  og  virke  for 
sine  medmenneskers  tarv  og  til  Guds  ære,  og  gøre 
det  til  en  af  livets  store  opgaver. 

I  dag  er  nationernes  skæbne  afhængig  af  det 
livsvigtige  spørgsmål:  „Hvad  mener  I  om  Kristus?" 
Nu  er  tiden  inde,  som  aldrig  nogensinde  før,  for  de 
såkaldte  civiliserede  nationer,  der  kæmper  for  fre- 
dens sag,  at  besvare  det  spørgsmål  og  besvare  det 
sandfærdigt. 

Uden  Kristus,  den  opstandne  Herre,  kan  verden 
ikke  overleve.  Den  sande  julens  ånd  er  Kristi  ånd. 

Vi,  Kristi  brødre  og  søstre,  medlemmer  af  Hans 
Kirke,  anerkender  Ham  som  den  største  mand,  der 
nogensinde  har  levet,  men  altid  —  og  langt  mere 
—  som  menneskehedens  Frelser.  Døden  kom  til 
os  ved  Adam,  der  selv  valgte,  at  han  ville  under- 
kaste sig  dødeligheden.  Det  var  et  skridt  fremad 
mod  fuldkommenhed.  Han  brugte  sin  handlefrihed, 
der  er  en  Guds  gave,  og  valgte  dødeligheden;  men 
han  vidste,  at  Jesus  Kristus  ville  komme  og  tilveje- 
bringe en  plan,  hvorved  Han  og  alle  Hans  efter- 
kommere kunne  komme  tilbage  i  Guds  nærværelse. 
Denne  plan  er  Jesu  Kristi  Evangelium.  Jeg  bærer 
vidnesbyrd  om  og  bevidner  for  jer,  at  Han  lever, 
at  Peter,  da  han  sagde,  at  Han  var  medlem  af  Gud- 
dommen, talte  sandhed,  og  at  mænd  og  kvinder  i 
dag  kan  erfare  det  samme  om  Guddommen.  Det  er 
en  realitet. 

Må  Gud  hjælpe  os  gennem  disse  helligdage,  at 
vi  må  bestemme  os  for  at  bruge  vor  indflydelse, 
så  verden  i  større  grad  vil  modtage  Jesus  Kristus 
som  vor  Frelser.  Det  beder  jeg  ydmygt  om  i  Hans 
navn,  og  ønsker  alle  glædelig  jul  og  et  lykkeligt 
fremgangsrigt  nytår.  Må  det  blive  det  allerbedste  i 
Kirkens  historie. 

DÅB: 
Aalborg: 

30.  august: 

Linda  Sonja  Olsen  Andersen,  døbt  af  bro- 
der   Henry   M.    Olsen,   håndspålæggelse 
ved  ældste  Bruce  Ericksen. 
Slagelse: 
1 .  september: 

Gerda  Johanne   Nielsen,  døbt  af  ældste 
Terry  Crow,  håndspålæggelse  ved  ældste 
Richardt  Andersen. 
Esbjerg: 

19.  juli: 

Inge  Nielsen,  døbt  af  broder  Knud  Erik 

Øgård,  håndspålæggelse  ved  samme. 

København  Gren: 

13.  september: 

Kirsten    Marie    Ovesen,   døbt   af   ældste 

Craig   S.   Larsen,   håndspålæggelse   ved 

broder  Ib  Hansen. 

20.  september: 

Anni  Sandberg  Rasmussen,  døbt  af  ældste 
Michael   M.   Andersen,   håndspålæggelse 
ved  broder  Johan  H.  Benthin. 
København  Nordre  Gren: 
22.  august: 

Ethel  Haue  Nielsen,  døbt  af  ældste  David 
Kemp,  håndspålæggelse  ved  ældste  Wil- 
liam Laursen. 
27.  september: 

Inge  Margrethe  Toft-Madsen,  døbt  af 
ældste  Dennis  Poulsen,  håndspålæggelse 
ved  broder  Mogens  Wittendorff  Andersen. 


FØDSELSDAGE: 

Vi  siger  til  lykke  til  følgende  søskende: 
Anna  Mette  Zacho  Larsen,  Aalborg,  80  år 
den  12.  januar. 

Anna  Johanne  Jensen,   Vestager  3,  Glo- 
strup 65  år  den  18.  januar. 
Marna   Hvolby  Andersen,  Aarhus,   65   år 
den  20.  januar. 

Gunnar  Orla  Jensen,  Borupsallé  209,  Kø- 
benhavn, 75  år  den  21 .  januar. 
Christian  Vestergaard,  Aarhus,  70  år  den 
22.  januar. 


Bryllup  i  Amerika: 

Tidligere  missionspræsident  og  søster 
Levi  B.  Thorups  datter,  Ronda  Carolee 
Thorup,  viedes  den  12.  september  i  Los 
Angeles  Templet  til  Douglas  Farrell  Wil- 
liams. Stjernen  ønsker  hjertelig  til  lykke. 


Hilsen  fra  Amerika: 

Tidligere  missionspræsident  Don  L.  Chri- 
stensen, søster  Marva  Christensen  og  de- 
res fem  børn  sender  fra  deres  hjem  i 
Bountiful,  Utah,  de  kærligste  hilsener  til 
alle  søskende  i  Danmark  med  ønsket  om 
en  rigtig  glædelig  jul  og  et  godt  og  vel- 
signet nytår. 


Bryllup  i  Slagelse: 

Den  26.  april  viedes  broder  John  Christen- 
sen  og   søster  Anne-Mette   Blum.   Stjer- 
nen ønsker  hjertelig  til  lykke! 
Bryllup  i  Esbjerg: 

Den  2.  august  viedes  broder  Knud  Erik 
Øgård  og  søster  Inger  Johnsen.  Stjernen 
ønsker  hjertelig  til  lykke! 


DØDSFALD: 
Frederikshavn: 

Den  27.  august  døde  søster  Magda  Chri- 
stensen, 58  år  gammel.  Æret  være  søster 
Christensens  minde! 
Helsingør: 

Den  27.  august  døde  søster  Anny  Nicoline 
Børgesen,  71  år  gammel.  Æret  være  sø- 
ster Børgesens  minde! 


ORDINATIONER: 
Randers: 

27.  april: 

Alf  Oliver  Remme  Larsen  ordineret  til  dia- 
kon af  ældste  Ardean  Andersen. 
15.  juni: 

Fritz  Hundborg  Johansen  ordineret  til  dia- 
kon af  ældste  Donald  D.  Hartman. 
John  Petersen  ordineret  til  lærer  af  ældste 
Donald  D.  Hartman. 
13.  juli: 

Tom  Hjort  Rode  Nielsen  ordineret  til  dia- 
kon af  broder  Orla  Rode  Nielsen. 
Esbjerg: 
1.  juni: 

Bjarne  Schmidt  ordineret  til  diakon  af  bro- 
der Carl-Johan  Grabe. 
Fredericia: 
18.  maj: 

Ole  Halvorsen  ordineret  til  diakon  af  bro- 
der Knud  Palle  Blønd. 
Aalborg: 
17.  august: 

John   Hendriksen   ordineret  til   diakon  af 
broder  Børge  Klitgaard. 


VELSIGNELSER: 
Esbjerg: 

2.  juni: 

Søren  Buurs  og  Joan  Kristine  Stig  Buurs 
søn,    Michael   Buur,  velsignet    af  broder 
Verner  Buur. 
Aalborg: 
7.  september: 

Kai  Lauritz  Mullers  og  Liselotte  Hvisten- 
dahl  Mullers  datter,  Maria  Bendicte  Mul- 
ler, velsignet  af  broder  Harry  Hvistendahl. 


Julehilsen  fra  Amerika 

Broder  og  søster  Enoch  og  Emmy  Andersen 
sender  fra  deres  hjem  i  Provo,  Utah,  de  kær- 
ligste hilsener  til  alle  deres  kære  søskende  og 
venner  i  Danmark  med  de  bedste  ønsker  om 
en  rigtig  glædelig  jul  og  et  velsignet  nytår. 

Missionærankomster: 
Den    19.   september   er  Alfred   J.   B.   C. 
Ostrup  og  hustru  Viola  Mary  Ostrup  an- 
kommet til  den  danske  mission    og  be- 
skikket til  at  arbejde  i  Herning. 


Missionærafløsninger: 

Følgende  missionærer  er  blevet  hæderlig 

afløst    fra   deres   arbejde   i   den  danske 

mission: 

19.  september: 

Terry  Reed  fra  Bismarck,  North  Dakota, 

efter  sidst  at  have  arbejdet  på  Amager. 

Dale  Sherrow  fra  Mexico,  Missouri,  efter 

sidst  at  have  arbejdet  i  Hjørring. 

22.  september: 

Joseph   Perry  fra  Salt  Lake  City,    Utah, 

efter  sidst  at  have  arbejdet  i  Roskilde. 


Ny   missionssekretær 
Den  25.  september  er  ældste  Russ  So- 
rensen  blevet  kaldet  som  missionssekre- 
tær (statistiksekretær)  i  den  danske  mis- 
sion. 

Ældste  Sorensen  er  født  den  16.  oktober 
1948  i  Salt  Lake  City,  Utah,  som  søn  af 
Dr.  og  Mrs.  L.  W.  Sorensen. 
Han  kom  til  Danmark  den  16.  januar  1968 
og  har  arbejdet  i  Esbjerg,  København, 
Amager,  Hellerup,  Hjørring  og  Viborg, 
indtil  han  blev  kaldet  til  sit  nuværende 
kald. 

Vi  beder  Gud  velsigne  ældste  Sorensen 
i  det  ansvarsfulde  kald,  der  nu  er  pålagt 
ham! 


Hilsen  fra  Amerika: 

Søster  Mary  G.  Sorensen  og  hendes  søn 
David  med  familie  sender  de  bedste  øn- 
sker om  en  glædelig  jul  og  et  godt  nytår 
til  alle  søskende  og  venner  i  den  danske 
mission,  med  håbet  om  fred,  lykke  og 
kærlighed  i  deres  hjerter  og  deres  hjem 
og  fremgang  i  al  deres  færd  i  året  der 
kommer. 

Efterårskonferencen  i  Fyn-Jyllands 
Distrikt 

Efterårskonferencen  i  Fyn-Jyllands  Di- 
strikt afholdtes  i  dagene  13.  og  14.  sep- 
tember i  Aarhus  Grens  kirkebygning. 

Denne  konference  var  en  særlig  be- 
givenhed, idet  en  af  Kirkens  General- 
autoriteter, Ældste  S.  Dilworth  Young  af 
De  Halvfjerds'  Første  Råd,  var  til  stede  og 
præsiderede.  Ligeledes  var  det  en  dejlig 
oplevelse,  at  vi  ved  denne  lejlighed  for 
første  gang  skulle  hilse  på  vort  nye  mis- 
sionspræsidents,  par  præsident  Paul  L. 
Pehrson  og  søster  Ruth  Pehrson. 

Konferencen  indledtes  lørdag  kl.  15.30 
med  Hjælpeforeningens  funktionærmøde. 
Under  dette  møde  vistes  lysbilledserien, 
„Kvindens  fødselsret",  og  derefter  var 
der  klassedeling.  I  præsidentindeklassen 
afsluttedes  med  en  paneldiskussion  med 
mange  aktuelle  og  interessante  emner. 

Kl.  17.00  afholdtes  Præstedømmets 
lederskabsmøde,  der  havde  to  emner: 
„Anvendelse  af  bøn  i  vort  daglige  liv", 
og  „Hjemmelærerarbejdet".  Det  første 
emne  blev  præsenteret  gennem  taler  fra 
tre  af  vore  brødre,  og  det  sidste  emne 
blev  behandlet  gennem  gruppediskussion. 

Lørdag  aftens  arrangementer  indledtes 
kl.  19.00  med  en  mannequinopvisning, 
der  var  arrangeret  af  søster  Meta  Dyb- 
vang, der  er  arbejdsleder  for  Hjælpe- 
foreningens distriktsbestyrelse.  Denne 
opvisning,  der  var  et  flot  og  farverigt 
skue,  demonstrerede  i  rigt  mål,  at  vore 
kvinder  i  distriktet  virkelig  mestrer  med 
egne  hænder  at  skabe  mange  forskellige 
former  for  klædeligt  tøj  til  sig  selv  og  til 
børnene. 

Kl.  20.00  begyndte  et  specielt  under- 
søgerprogram, i  hvilket  Danmarks  Mor- 
monkor udfyldte  den  første  time  med  en 
lille  koncert.  Det  var  et  virkelig  godt  pro- 
gram, koret  fremførte  under  ledelse  af 
broder  Jørgen  Ljungstrøm.  Efterhånden 
sang  koret  sig  helt  ind  i  vore  hjerter  og 
bifaldet  steg  til  store  højder.  Efter  at  være 
presset  til  at  give  et  dejligt  ekstranummer 
måtte  korets  medlemmer  kl.  godt  21  haste 
til  de  ventende  biler  for  at  nå  en  båd 
til  Sjælland.  Da  koret  var  „udvandret", 
fortsatte  mødet  i  salen  med  en  kort  tale 
for  vore  undersøgere  af  distriktspræsi- 
dent  Knud  B.  Andersen.  Dette  dejlige  ar- 
rangement afsluttedes  af  præsident  S. 
Dilworth  Young,  der  talte  specielt  til  Kir- 
kens undersøgere. 

Lørdag  aften  afsluttedes  med  en  times 
dans  for  de  unge,  medens  der  blev  ser- 
veret forfriskninger. 

Søndag  morgen  kl.  8.30  begyndte 
samtidig  Præstedømmets  møde  og  et 
møde  for  alle  kvinder.  Ved   Præstedøm- 


mets møde  var  hovedemnet  genealogi. 
Præsident  Paul  L.  Pehrson  og  præsident 
S.  Dilworth  Young  var  de  to  sidste  ta- 
lere ved  dette  møde.  Kvindernes  møde 
blev  ledet  af  Primarys  distriktsbestyrelse. 
De  tilstedeværende  søstre  fik  lejlighed 
til  at  høre  taler  af  søster  Ruth  Pehrson  og 
søster  Hulda  Young. 

Kl.  10.00  begyndte  formiddagsmødet, 
der  var  specielt  helliget  Hjælpeforenin- 
gen. Talerne  ved  dette  møde  var  præsi- 
dent Verner  Buur,  søster  Sonja  Lind  Jens- 
sen, der  er  præsidentinde  for  Hjælpefore- 
ningens Distriktsbestyrelse,  søster  Jytte 
Linden,  præsidentinde  for  Hjælpefore- 
ningens Hovedbestyrelse,  søster  Ruth 
Pehrson  samt  søster  Hulda  Young,  der 
tidligere  har  været  sekretær  Hjælpefore- 
ningens Generalbestyrelse.  De  sidste  to 
talere  ved  formiddagsmødet  var  præsi- 
dent Paul  L.  Pehrson  og  præsident  S. 
Dilworth  Young.  Imellem  talerne  sang 
Aarhus  Grenskor,  og  broder  Orla  Knud- 
sen, Odense,  spillede  en  violinsolo. 

Konferencens  sidste  møde  begyndte 
kl.  14.00.  Talerne  ved  dette  møde  var 
distriktspræsident  Knud  B.  Andersen  og 
hans  to  rådgivere,  præsident  Hans  Otto 
Nielsen  og  præsident  Karl  Blohm,  præsi- 
dent Benny  Linden,  præsident  Pehrson 
og  præsident  Young.  Mellem  talerne  sang 
broder  Bernd  Larsen,  Odense,  en  solo, 
broder  Orla  Knudsen,  Odense,  spillede 
en  violinsolo  og  en  sekstet  fra  Esbjerg 
Gren  sang. 

Tilstede  ved  konferencens  møder  var: 
Hjælpeforeningens  Lederskabsmøde:  34 
Præstedømmets  Lederskabsmøde:  29 

Koncert  m.  v.:  288 

Kvindernes  møde:  78 

Præstedømmets   møde:  92 

Formiddagsmødet:  246 

Eftermiddagsmødet:  269 


Efterårskonferencen  i  Københavns  Distrikt 

Efterårskonferencen  i  Københavns  Di- 
strikt blev  afholdt  den  20.  og  21.  sep- 
tember i  kirken  på  Maglegårds  allé  og 
blev  ledet  af  distriktspræsident  Finn  Lyk- 
kegaard Nielsen  under  præsidium  af 
Ældste  S.  Dilworth  Young  af  De  Halv- 
fjerds' Første  Råd,  som  var  på  besøg  i 
Danmark  sammen  med  sin  hustru. 

Om  lørdagen  var  der  lederskabsmøde 
for  Præstedømmet  og  for  Hjælpeforenin- 
gen, og  om  aftenen  koncert  og  under- 
søgermøde.  Danmarks  Mormonkor  sang, 
og  missionspræsident  Paul  L.  Pehrson 
og  præsident  S.  Dilworth  Young  talte. 
Der  var  347  tilstede. 

Efter  koncerten  og  mødet  var  der  kl. 
20.30  til  23.30  høstbal  i  festsalen,  som 
G.U.F.  havde  pyntet  på  festlig  vis. 


Brug 

DEN  DANSKE 
STJERNE 

som  julegave! 
Gavekort  kan  fås  uden 
ekstra  betaling.  Skriv 
til 

Den  Danske  Stjerne 

Dalgas 

Boulevard  164 

2000  København  F. 


Søndag  morgen  kl.  8.15  var  der  møde 
for  Præstedømmet,  hvor  præsident  Pehr- 
son og  præsident  Young  talte.  Samtidig 
var  der  møde  for  alle  kvinder.  Der  var 
taler  af  to  mødre  og  deres  unge  døtre, 
derefter  en  tale  ved  søster  Ruth  Pehrson, 
og  hovedtaleren  var  søster  Hulda  Young. 

Formiddagsmødet  begyndte  kl.  10,  og 
programmet  bestod  af  en  orgelsolo  ved 
broder  Erik  Andersen,  og  taler  af  præsi- 
dent Benny  Linden  fra  missionspræsident- 
skabet,  søster  Ruth  Pehrson,  søster  Hulda 
Young  og  missionspræsident  Paul  L. 
Pehrson.  Mødet  sluttede  med  en  tale  af 
præsident  S.  Dilworth  Young,  som  talte 
over  Kirkens  standarder  på  en  helt  vid- 
underlig måde.  Mødet  sluttede  kl.  12. 
Der  var  669  tilstede. 

Konferencens  sidste  møde  var  efter- 
middagsmødet, som  begyndte  kl.  14.  Præ- 
sident Verner  Buur  fra  missionspræsi- 
dentskabet  indledte  med  en  tale  om,  hvor- 
dan Evangeliet  er  en  vejledning  til,  hvor- 
dan vi  kan  leve  lykkeligt. 

Herefter  talte  medlemmer  af  distrikts- 
præsidentskabet,  først  præsident  Verner 
Korsgaard,  derefter  præsident  Svend 
Aage  Sønderby,  og  til  sidst  præsident 
Finn  Lykkegaard   Nielsen. 

Vi  hørte  derefter  en  tale  ved  missions- 
præsident Paul  L.  Pehrson,  som  talte  om, 
at  Kirken  er  for  alle  mennesker.  Endvidere 
fortalte  han  om  sin  kaldelse  til  denne 
mission  og  sluttede  med  at  bære  sit  vid- 
nesbyrd. 

Sidste  taler  var  præsident  S.  Dilworth 
Young,  som  begyndte  med  at  fortælle  og 
demonstrere,  hvordan  man  kalder  en  per- 
son til  en  stilling  i  Kirken,  og  videre  om, 
at  familien  er  forpligtet  til  at  holde  sig 
underrettet  om,  hvor  vidt  børnene  bliver 
undervist  på  den  rigtige  måde  i  Kirken. 
Præsident  Young  sluttede  med  at  tale  om 
ægteskabets  forpligtelser. 

Danmarks  Mormonkor  sang  ved  åb- 
ningen og  slutningen  af  mødet,  som  slut- 
tede kl.  16.05.  Der  var  476  tilstede.    P.  H. 


Mine  svundne  timer  -  hvor  er  de? 


AF  RICHARD  L.  EVANS 


Noget,  der  altid  overrasker,  er  den  hurtighed,  hvormed  tiden  går,  den 
fart,  hvormed  livet  svinder  hen.  „Mine  svundne  timer  —  hvor  er  de?"  sådan 
spørger  digteren  med  smerte.  Ugerne  syntes  kun  som  timer.  Og  når  vi  ser 
på,  hvad  vi  bruger  en  dag  til,  så  opdager  vi  den  megen  tid,  vi  spilder  ind 
imellem  hver  dag.  Ja,  vi  undrer  os  over  al  den  tid,  vi  spilder  sommetider 
ved  at  se  på  eller  lytte  til  noget,  der  ikke  er  den  tid  værd,  det  tager,  eller 
måske  ved  at  læse  noget,  der  ikke  er  det  værd  —  måske  ikke  engang  det 
papir  værd,  det  er  trykt  på.  Til  andre  tider  drejer  det  sig  måske  om  tanker, 
der  aldrig  skulle  være  tænkt  eller  nedskrevet. 

„Hvad  er  tid?"  spurgte  den  amerikanske  digter  Longfellow.   „Skyggen 
på  soluret,  klokkeslaget,  sandets  fald  i  timeglasset .  .  .  ?  Disse  ting  er  kun 
.  . .  ydre  tegn  ...  tid  er  sjælens  liv."  Tid,  liv,  valg:  —  selve  essensen  af  alt, 
hvad  vi  er  og  skal  blive  —  altid.  Måske  skulle  vi  skabe  vore  egne  tids-og- 
bevægelsesstudier  i  vor  egen  personlige  stræben  og  så  lægge  mærke  til 
forskellen  på  at  gå  fremad  og  simpelthen  at  gå  ved  bevægelser.  Vi  burde 
heller  ikke  —  til  ingen  nytte  —  gøre  de  samme  ting  om  og  om  igen  som  f.eks. 
at  vende  op  og  ned  på  den  samme  stak  papirer  og  anbringe  dem  på  for- 
skellige steder  uden  virkelig  at  få  ryddet  op  i  forvirringen. 

Sommetider  gør  vi  væsentligt  det  samme  med  problemer  —  ved  at  speku- 
lere igen  og  igen  på  de  samme  ting  uden  at  gøre,  hvad  vi  kan,  og  hvad  der 
burde  gøres.  Af  og  til  kæmper  vi  med  den  samme  vane,  den  samme  appetit, 
den  samme  besværede  samvittighed,  uden  virkelig  at  omvende  os,  gøre 
fremskridt  eller  virkeligt  at  lære  vor  lektie. 

Som  tiden  går,  klokkerne  lyder  og  livet  svinder  hen,  er  det  ikke  tilstræk- 
keligt kun  at  gå  ved  hjælp  af  bevægelser.  Der  er  ting,  vi  burde  gøre  eller 
allerede  burde  have  gjort.  Åh,  må  vi  få  visdom  til  at  bruge  den  smule  tid,  vi  har 
—  det  dyrebare  liv  —  til  at  gøre,  hvad  der  skal  gøres,  til  at  lære,  hvad  der 
skal  læres,  til  at  leve,  som  vi  burde  leve:  omvendte,  i  vækst  og  med  en  vel- 
signet følelse  af  fred  og  formål  —  ikke  kun  ved  at  omorganisere  vore  pro- 
blemer —  ikke  ved  at  styrte  omkring.  O 


